title: Antonio Margarito

text: Margariton amatööriura jäi meksikolaiseen tapaan lyhyeksi. Hän otteli vain 21 ottelua, joista voitti 18 ja hävisi kolme, ennen kuin ryhtyi rahan takia ammattilaiseksi.


title: Antonio Margarito

text: Margarito aloitti ammattilaisuransa 15-vuotiaana tammikuussa 1994 pistevoitolla Jose Trujillosta. Hän otteli alkuvuosinaan ahkerasti ja kärsi 12 ensimmäisessä ammattilaisottelussaan kolme tappiota.


title: Antonio Margarito

text: Ensimmäisen kerran Margarito pääsi titteliotteluun 21. heinäkuuta 2001, kun hän kohtasi WBO-liiton välisarjan maailmanmestaruusottelussa Daniel Santosin. Kamppailu jäi kuitenkin lyhyeksi, kun ottelijoiden päät kolahtivat yhteen heti avauserässä ja vuotivat verta, minkä johdosta ottelu jouduttiin keskeyttämään eikä siitä julistettu tuomiota. Santosin luovuttua tittelistään pääsi Margarito iskemään avoimesta mestaruudesta Antonio Diazia vastaan seuraavan vuoden helmikuussa ja voitti kamppailun kymmenennen erän teknisellä tyrmäyksellä. Hän puolusti titteliään kolmesti: pistevoitolla Danny Perezia vastaan, tyrmäsi Andrew Lewisin toisessa erässä.


title: Antonio Margarito

text: Syksyllä 2003 Margarito luopui tittelistään noustuaan painoluokkaa ylemmäs ylempää kevytsarjaan, missä hän voitti Maurice Brantleyn teknisellä tymäyksellä toisessa erässä. Hän kuitenkin palasi takaisin välisarjaan ja voitti WBO-mestaruuden takaisin nimiinsä lyötyään seuraavan vuoden tammikuussa Hercules Kyvelosin kaikin tuomariäänin.


title: Antonio Margarito

text: Vuonna 2004 syyskuussa Margarito sai uudelleen vastaansa Daniel Santosin WBO-liiton ylemmän välisarjan MM-titteliottelussa. Nyrkkeilijöiden päät kolahtivat jälleen yhteen, minkä johdosta Margarito sai haavan päähänsä ja ottelu jouduttiin keskeyttämään kymmenennessä erässä. Santos oli tuossa vaiheessa johdossa kahden tuomarin pistekorteissa ja hän säilytti mestaruutensa.


title: Antonio Margarito

text: Santos-tappion jälkeen Margarito palasi jälleen välisarjaan ja voitti WBO-maailmanmestaruuden takaisin nimiinsä 18. helmikuuta 2005 käydyssä ottelussa kymmenennen erän teknisellä tyrmäyksellä Sebastian Andres Lujanista. Margarito puolusti titteliään viidennen erän teknisellä tyrmäyksellä vielä tuolloin vailla tappioita olleesta Kermit Cintronista, avauserän teknisellä tyrmäyksellä Manuel Gomezista ja pistevoitolla Joshua Clotteysta. 14. heinäkuuta 2007 Margarito menetti mestaruutensa hävittyään kaikin tuomariäänin altavastaajana otteluun lähteneelle Paul Williamsille.


title: Antonio Margarito

text: Marraskuussa 2007 Margarito voitti Golden Johnsonin WBO-liiton intercontinental-titteliottelussa, ja kohtasi toistamiseen Kermin Crintonin, joka piti hallussaan IBF-liiton maailmanmestaruutta. Margarito otti vyön itselleen 12. huhtikuussa 2008 käydyssä ottelussa tyrmättyään Crintonin vartaloiskulla kuudennessa erässä. Margarito luopui kuitenkin IBF-mestaruudestaan kohdatakseen Miguel Cotton WBA-liiton mestaruudesta. Hän voitti heinäkuussa 2008 käydyn ottelun teknisellä tyrmäyksellä yhdennessätoista erässä.


title: Antonio Margarito

text: Viimeisimmässä ottelussaan tammikuussa Margarito kohtasi WBA:n "supermaailmanmestaruus"-ottelussa Shane Mosleyn. Mosley voitti ottelun teknisellä tyrmäyksellä yhdeksännessä erässä, mutta suurin huomio kiinnittyi toisaalle: ennen ottelua paljastui että Margarito oli lisännyt käsisiteidensä painoa kipsin kaltaisella aineella ja joutui tämän johdosta vaihtamaan siteensä. Sittemmin Kalifornian urheilukomissio langetti Margaritolle vuoden kilpailukiellon tapauksen johdosta.


title: Fairuz Fauzy

text: Mohamed Fairuz Fauzy (s. 24. lokakuuta 1982 Kuala Lumpur, Malaija, Malesia) on malesialainen kilpa-autoilija.


title: Fairuz Fauzy

text: Kaudella 2010 Fauzy pääsi testamaan Lotuksen F1-autoa Malesian GP:n perjantain ensimmäisissä harjoituksissa ja uudestaan Britannian, Saksan, Singaporen ja Abu Dhabin GP:n harjoituksissa. Fauzy on aiemmin toiminut myös Spykerin testikuljettajana vuonna 2007.


title: Fairuz Fauzy

text: Fauzy kilpaili GP2-sarjassa kausilla 2005–06 saavuttamatta pisteitä. Hän ajoi kaudella 2008 Aasian GP2-sarjassa, jossa hän voitti yhden kilpailun. Fauzy kilpaili myös A1 Grand Prix -sarjassa kausina 2005–09 voittaen yhden kilpailun. Vuonna 2009 Fauzy kilpaili Formula Renault 3.5 -sarjassa sijoittuen sarjan kakkoseksi.


title: Fairuz Fauzy

text: Vuonna 2011 Fauzy siirtyi Team Lotus -tallista Lotus Renault GP:n testi- ja varakuljettajaksi. Fauzy myös palasi neljän vuoden tauon jälkeen GP2-sarjaan ajaen Super Nova -tallin kuljettajana. Hän saavutti viisi pistettä kauden aikana.


title: Portaat

text: Portaat ovat rakennelma, joita pitkin voi kävellä eri korkeudella olevalta tasolta toiselle. Portaat koostuvat kahdesta tai useammasta askelmasta, joiden tarkoituksena on jakaa suuri korkeusero useaksi pieneksi eroksi. Portaista voidaan esimerkiksi arkkitehtuurisista syistä tehdä hyvinkin monimuotoisia. Yleisimpiä malleja kutsutaan usein niiden ylhäältä kuvatun mallin mukaisesti I- (suorat), L-, U- tai Y-portaiksi. Portaita, jotka kiertyvät keskiakselinsa ympäri kutsutaan kierreportaiksi. Parviportaiksi kutsutaan portaita, jotka nousukulmansa ja leveytensä puolesta eivät täytä normaalien portaiden turvallisuusmääräyksiä. Tyypillisesti nämä portaat johtavat rakennuksen parvelle.


title: Portaat

text: Portaiden etenemäksi ("e") kutsutaan kahden porrasaskeleen etureunojen välistä vaakasuoraa etäisyyttä. Nousuksi ("n") kutsutaan kahden portaan yläpintojen välistä pystysuoraa etäisyyttä. Sisäportaissa nousun ja etenemän sopivana suhteena pidetään 2"n" + "e" ≈ 630 mm, ulkoportaissa hieman enemmän. Varsinkin pidempiin portaisiin rakennetaan usein lepotaso.


title: Portaat

text: Suomessa portaiden rakentamista ohjaa Suomen rakentamismääräyskokoelman osio F2.


title: Mercedes AMG Petronas F1 Team

text: Mercedes AMG Petronas Motorsport, kauppanimeltään Mercedes-AMG Petronas Motorsport, on Mercedes-Benzin Formula 1 -talli, joka aloitti tallipäällikkö Ross Brawnin alaisuudessa Formula 1 -sarjassa kaudella .


title: Mercedes AMG Petronas F1 Team

text: Tallin kuljettajina toimivat kaudella suomalainen Valtteri Bottas ja brittiläinen Lewis Hamilton. Mercedeksellä oli oma Formula 1 -talli viimeksi kaudella , ja 1990-luvulta alkaen se on toiminut muutamien tallien moottoritoimittajana.


title: Mercedes AMG Petronas F1 Team

text: Mercedes tallin kilpailutoimita alkoi jo ennen toista maailmansotaa kuuluisan Alfred Neubauerin alaisuudessa. Neubauerin toiminta tallipäällikkönä oli monessa suhteessa uraa urtavaa, hän toi kisoihin mukaan muun muassa varikkokäynnit ja singnaalikielen varikon ja kuljettajien välille. Tallin varikkotoiminta ja taktiikka hiottiin huippuunsa ja kuljettajana toiminut Rudolf Caracciola alkoi voittaa kisoja Mercedesin SS- ja SSK-kilpa-autoilla. Vuonna 1934 talli esitteli uuden W25-auton, joka voitti heti debyyttinsä Nürburgringillä samana vuonna. Talli esitteli 1930-luvun lopulla uuden kolmilitraisen W154 auton, joka kilpaili hyvällä menestyksellä. Toinen maailmansota katkaisi kuitenkin tallin toiminnan.


title: Mercedes AMG Petronas F1 Team

text: Mercedes palasi kilparadoille Neubauerin johtamana vuonna 1954. Talli saavutti voitot 300SL-autolla Carrera Panamericana -kisassa sekä Le Mansin 24 tunnin kisassa.


title: Mercedes AMG Petronas F1 Team

text: Mercedes osallistui Formula 1 -sarjan MM-kilpailuun ensimmäistä kertaa Ranskassa 1954, jossa se otti kaksoisvoiton. Juan Manuel Fangio voitti maailmanmestaruudet vuosina 1954 ja 1955. Mercedeksen kilpatoiminta kuitenkin päättyi vuoden 1955 Le Mansin kisassa tapahtuneen traagisen onnettomuuden jälkeen. Tuossa kisassa Mercedes-kuljettaja Pierre Leveghin auto suistui katsomoon ja 72 ihmistä kuoli ja noin 150 loukkaantui. Saman vuoden joulukuussa Neubauer sai tiedon Mercedeksen vetäytymisestä kilparadoilta. Näinä Grand Prix vuosinaan talli saavutti Fangion mestaruuksien ohella 9 voittoa, 17 palkintosijaa, 8 paalupaikkaa, 9 nopeinta kierrosta ja 139,143 MM-pistettä. Tosin valmistajille MM-pisteitä alettiin jakaa vasta 1958.


title: Mercedes AMG Petronas F1 Team

text: Talli teki paluun, kun Mercedes-Benz osti yhdessä yhteistyökumppaninsa Aabar Investmentsin kanssa 75,1 prosentin osuuden Brawn GP -tallista marraskuussa 2009 ja vaihtoi sen nimeksi Mercedes GP Petronas F1 Team. Tallipäällikkönä ja osaomistajana jatkoi Ross Brawn. Brawn GP käytti Mercedeksen moottoreita jo debyyttikaudellaan , jolloin se voitti sekä kuljettajien että valmistajien mestaruudet.


title: Mercedes AMG Petronas F1 Team

text: Jenson Button ja Rubens Barrichello jättivät kauden jälkeen Brawnin ja uusi Mercedes-talli joutui etsimään uudet kuljettajat. Marraskuussa 2009 julkistettiin ensimmäisenä Nico Rosbergin sopimus tallin kanssa kaudesta . Rosbergin siirtoa oli pidetty lehdistössä lähes varmana, ja hänen talliparikseen huhuttiin ilman tallipaikkaa olevia Kimi Räikköstä ja Nick Heidfeldia, sekä uransa jo lopettanutta Michael Schumacheria. 23. joulukuuta talli vahvisti tehneensä edellisenä päivänä Schumacherin kanssa kolme seuraavaa kautta kattavan sopimuksen.


title: Mercedes AMG Petronas F1 Team

text: Talli lähti kaudelle vahvasti. Rosberg sijoittui kahdessa ensimmäisessä kilpailussa viidenneksi ja onnistui kolmannessa kilpailussa Malesiassa saavuttamaan sen ensimmäisen palkintopallisijoituksen (3.). Sama toistui Kiinassa, jossa Mercedes-Benzin moottorit ottivat historiallisen kolmoisvoiton McLaren autojen ajettua Rosbergin edellä kaksoisvoittoon.


title: Mercedes AMG Petronas F1 Team

text: Sen sijaan Schumacherin kausi ei lähtenyt yhtä hyvin käyntiin ja hän keräsikin suurta arvostelua ajosuorituksistaan ensimmäisissä neljässä kilpailussa. Viidennessä kilpailussa Espanjassa Schumacher keräsi kuitenkin kehuja sijoituttuaan neljänneksi, kun vahvasti aiemmissa kilpailuissa kärkiviisikkoon sijoittunut Rosberg jäi sijalle 13. Monacossa Schumacher nousi kuudenneksi ohitettuaan Ferrarin Fernando Alonson kilpailun viimeisessä mutkassa, mutta hänelle langetettiin tästä 25 sekunnin aikasakko, koska turva-auton ajettua varikolle viimeisellä kierroksella on ohittaminen kielletty kilpailun loppuun asti. Aikasakko nosti kahdeksanneksi ajaneen Rosbergin seitsemänneksi. Rosberg ja Schumacher saavuttivat loppukaudesta tasaisia pistesijoja Rosbergin saavutettua kolmossijan Britannian kilpailusta. Talli saavutti uudistuneen pistejärjestelmän ansiosta 214 pistettä sijoittuen valmistajien sarjassa neljänneksi.


title: Mercedes AMG Petronas F1 Team

text: Talli aloitti kauden vaisusti kun molemmat autot keskeyttivät avauskilpailussa. Talli avasi pistetilinsä Malesiassa Schumacherin sijoittuessa yhdeksänneksi. Kiinan kilpailussa Rosberg johti kilpailua 14 kierroksen ajan sijoittuen lopulta viidenneksi. Rosberg toisti sijoituksensa Turkin kilpailussa. Kanadan tapahtumarikkaassa kilpailussa Schumacher sijoittui neljänneksi ollen parhaimmillaan toisena. Belgian kilpailussa Rosberg johti kilpailua hetken aikaa sijoittuen lopulta kuudenneksi. Loppukaudesta sekä Schumacher että Rosberg ajoivat tasaisia pistesijoja. Talli saavutti 165 pistettä sijoittuen jälleen neljänneksi valmistajien sarjassa.


title: Mercedes AMG Petronas F1 Team

text: Kaudelle talli vaihtoi nimekseen Mercedes AMG Petronas F1 Team. Tallin alkukausi sujui edelliskauden tapaan vaisusti. Schumacher avasi tallin pistetilin kymmenennellä sijallaan Malesian GP:ssä. Kiinan GP:ssä Rosberg ajoi tallille ensimmäisen paalupaikan ja voiton sitten Fangion ja 1955 Italian GP:n. Samassa kilpailussa Schumacher starttasi kolmosruudusta, mutta joutui keskeyttämään. Monacon kilpailussa Rosberg sijoittui toiseksi ja Euroopan GP:ssä Schumacher oli kolmas. Talli saavutti myös nopeimmat kierrokset Euroopan ja Saksan GP:ssä. Talli saavutti 142 pistettä sijoittuen sarjan viidenneksi. Syyskuussa vahvistettiin Lewis Hamiltonin siirtyvän talliin uransa lopettavan Schumacherin tilalle seuraavalla kaudella.


title: Mercedes AMG Petronas F1 Team

text: Kaudella tallin toisena kuljettajana jatkoi Nico Rosberg, jonka uutena tallikaverina aloitti kauden maailmanmestari Lewis Hamilton. Kauden ensimmäisessä kilpailussa Australiassa Hamilton ajoi maaliin viidentenä Rosbergin jouduttua keskeyttämään. Malesiassa Hamilton ajoi Mercedes uransa ensimmäisen palkintopallisijoituksen Rosbergin ajaessa maaliin neljäntenä. Tallipäällikkö Ross Brawn joutui viimeisillä kierroksilla antamaan tallimääräyksen, joka kielsi Rosbergia ohittamasta Hamiltonia. Kiinan GP:ssä Hamilton ajoi Mercedes-uransa ensimmäisen paalupaikan ja sijoittui kilpailussa jälleen kolmanneksi. Seuraavissa kahdessa kilpailussa oli Rosbergin vuoro ajaa paalupaikalle, mutta sekä Bahrainissa että Espanjassa hän putosi useita sijoja Mercedeksen muita suuremman rengaskuluman vuoksi. Monacon GP:ssä Rosberg ajoi paalupaikan kolmatta kertaa peräkkäin ja voitti kilpailun. Hamilton lähti toisesta lähtöruudusta mutta putosi kilpailun aikana neljänneksi.


title: Mercedes AMG Petronas F1 Team

text: Britannian GP:ssä Rosberg otti kauden toisen voittonsa. Hamilton lähti kilpailuun paalupaikalta, mutta putosi rengasrikon takia joukon hännille. Hän sijoittui kuitenkin lopulta kilpailun neljänneksi. Unkarin GP:ssä Hamilton ajoi paalulta ensimmäiseen voittoonsa Mercedes-tallissa. Loppukaudesta Rosberg ajoi Intian GP:ssä toiseksi ja Abu Dhabin GP:ssä kolmanneksi. Mercedes sijoittui kauden loppupisteissä toiseksi, mikä oli heille siihen asti sen paras MM-sijoitus.


title: Mercedes AMG Petronas F1 Team

text: Kaudella tallissa jatkoivat Nico Rosberg ja Lewis Hamilton. Uusien radikaalien sääntömuutosten myötä auto oli osoittauttunut testien perusteella selvästi nopeimmaksi talliksi. Kauden avauskilpailu alkoi kuitenkin hieman kaksijakoisesti. Paalupaikalta lähtenyt Hamilton joutui keskeyttämään heti ensimmäisillä kierroksilla moottoriongelman vuoksi. Tallikaveri Rosberg otti kuitenkin voiton kauden avauskilpailusta. Tämän jälkeen Hamilton otti voitot kauden neljästä seuraavasta kilpailusta jossa ajoivat jokaisessa kilpailussa myös kaksoisvoittoon. Monacossa Rosberg otti paalupaikan kyseenalaisesti aiheuttaen keltaiset liput juuri viimeisillä minuuteilla aivan kuten Michael Schumacher teki aikoinaan. Rosbergia ei kuitenkaan rangaistu ja hän sai pitää paalupaikkansa, kuten ei myöskään Schumacheria. Kilpailussa Rosberg otti voiton ja Hamilton oli toinen.


title: Mercedes AMG Petronas F1 Team

text: Kanadan GP:ssä Mercedes joutui ensimmäistä kertaa tällä kaudella jäämään ilman voittoa, kun auton molempiin autoihin iski tekninen vika. Hamilton joutui keskeyttämään, mutta Rosberg pystyi ajamaan maaliin toisena, voiton mentäessä Daniel Ricciardolle. Itävallan GP:ssä Mercedes myös joutui ensimmäistä kertaa tällä kaudella eturivin ulkopuolelle, kun Williams kuljettajat Felipe Massa ja Valtteri Bottas ottivat yllättäen eturivin lähtöpaikat. Rosberg starttasi kilpailuun kolmannesta ruudusta ja Hamilton vasta kymmenennestä ruudusta pyörähdettyään nopealla aikakierroksellaan. Kilpailussa Mercedes kuitenkin osoitti jälleen vauhtinsa ja ajoivat ylivoimaaseen kaksoisvoitoon järjestyksessä Rosberg, Hamilton. Britannian GP:ssä Rosberg joutui keskeyttämään vaihdelaatikkovian takia, jonka seurauksena Hamilton otti voiton ja kavensi etumatkaa Rosbergiin MM-pisteissä. Saksan GP:ssä Rosberg ajoi paalulta voittoon kotikilpailussaan. Hamilton lähti vasta 16:s lähtöruudusta aika-ajossa sattuneen ulosajonsa vuoksi nousten lopulta kilpailussa kolmanneksi. Unkarin GP:ssä sadekeli pilasi Rosbergin mahdollisuudet voittoon ja hän jäi kilpailussa neljänneksi. Hamilton ajoi kuitenkin kolmanneksi tehden jälleen nousun joukon hänniltä startattuaan vasta ruudusta 21 hänen autonsa sytyttyä tuleen aika-ajoissa.


title: Mercedes AMG Petronas F1 Team

text: Belgian GP:ssä Mercedes-kuskit lähtivät eturivistä. Kilpailussa Rosberg yritti ohittaa tallikaverinsa, mutta osui Hamiltonin takapyörään aiheuttaen hänelle rengasrikon. Rosbergin auto sai myös vahinkoa ja hänen täytyi tulla varikolle vaihtamaan uusi etusiipi. Kilpailun voittoon ajoi lopulta Daniel Ricciardo ennen Rosbergia joka kiri toiseksi. Hamilton keskeytti kilpailun viimeisillä kierroksilla. Kilpailun jälkeen yleisö osoitti mieltään buuaamalla Rosbergille palkintokorokejuhlien aikana. Hamilton kertoi myöhemmin medialle että Rosberg olisi kolaroinut tahallaan hänen takarenkaaseensa. Mercedes kiisti kaikki väitteet tahallisesta kolaroinnista. Rosbergia ei rankaistu kolarista, mutta hän sai talliltaan huomautuksen.


title: Mercedes AMG Petronas F1 Team

text: Seuraavissa osakilpailussa Italiassa, Singaporessa ja Japanissa Hamilton ajoi jokaisen kilpailun voittoon. Singaporessa Rosbergin jouduttua keskeyttämään Hamilton siirtyi voitollaan MM-sarjan kärkeen. Venäjän GP:ssä Mercedes varmisti F1-historiansa ensimmäisen valmistajien maailmanmestaruutensa omana tallinaan. Samassa kilpailussa Hamilton otti kauden neljännen peräkkäisen voittonsa. Hamilton ajoi viidennen peräkkäisen voittonsa Yhdysvaltain GP:ssä. Rosberg ajoi voittoon Brasilian GP:ssä, joten molemmilla kuljettajilla oli vielä mahdollisuus maailmanmestaruuteen kauden päättävässä Abu Dhabin GP:ssä. Siellä Hamilton varmisti kuljettajien mestaruuden, kun paalupaikalta startannut Rosberg putosi vaihdelaatikko ongelmien seurauksena sijalle 14 pisteiden ulkopuolelle.


title: Mercedes AMG Petronas F1 Team

text: Kaudella tallissa jatkoivat Nico Rosberg ja Lewis Hamilton. Mestaruustaistelu käytiin lopuksi Mercedes-kuljettajien ja Ferrarin Sebastian Vettelin välillä. Yhdysvaltain osakilpailussa Hamilton varmisti mestaruutensa, kun Vettel ei saanut tarpeeksi pisteitä Hamiltoniin nähden. Loppukaudesta Rosberg otti kuusi paalupaikkaa putkeen ja voitti viimeiset kolme osakilpailua.


title: Mercedes AMG Petronas F1 Team

text: Mercedes oli kaudella 2015 kenties F1-historian kaikkien aikojen ylivoimaisin auto, ollen tallien pisteissä selvä voittaja. Myös kuljettajien mestaruussarjassa tuli kaksoisvoitto.


title: Mercedes AMG Petronas F1 Team

text: Tallin kuljettajina kaudella toimivat Lewis Hamilton sekä uutena kuljettajana Nico Rosbergin paikan ottanut Suomen Valtteri Bottas, jonka kanssa Mercedes teki yksivuotisen kuljettajasopimuksen tammikuussa 2017. Mercedes teki myös suomalaisen monialayrityksen Wihurin kanssa sponsorisopimuksen, joka on kautta aikain ensimmäinen suomalaisen yhtiön tekemä sponsorisopimus Mercedes-tallin kanssa.


title: Mercedes AMG Petronas F1 Team

text: Kaudelle talli vaihtoi nimekseen Mercedes AMG Petronas Motorsport. Kuljettajina jatkoivat Lewis Hamilton ja Valtteri Bottas.


title: Mercedes AMG Petronas F1 Team

text: Mercedes teki kaikkien aikojen piste-ennätyksen 765 pistettä kaudella .


title: Mercedes AMG Petronas F1 Team

text:
* Kausi kesken, sijoitus tämänhetkinen.
** Valmistajien maailmanmestaruus on jaettu vuodesta 1958 alkaen.
• Abu Dhabin GP:ssä 2014 jaettiin tuplapisteet.
‡ Jaettu auto.
† Keskeytys, ajoi yli 90 % kilpailusta.


title: Mercedes AMG Petronas F1 Team

text: Vahvennettu tarkoittaa nykyistä kuljettajaa.


title: Super Street Fighter II

text: Super Street Fighter II: The New Challengers () on vuoden 1993 lokakuussa julkaistu videopeli. Se on jatkoa "Street Fighter II"-pelille ja samalla neljäs versio edellä mainitusta pelistä. Edelliset versiot ovat "Street Fighter II: Champion Edition" ja "Street Fighter II: Hyper Fighting". Pelissä nähtiin myös neljä uutta hahmoa; T. Hawk, Fei-Long, Dee Jay ja Cammy.


title: Super Street Fighter II

text: Super Street Fighter II:sta julkaistiin vuonna 1994 päivitetty versio "Super Street Fighter II Turbo".


title: Super Street Fighter II

text: Pelissä on viisi erilaista moodia, jotka ovat seuraavat.


title: Super Street Fighter II

text: Super Battle: 16 valittavasta hahmosta pelaajan tarkoitus on voittaa valitsemallaan hahmolla kaikki muut. Mikäli pelaaja häviää taistelun, voi hän valita uuden hahmon tai pelata samalla. Jokaisella hahmolla on oma loppunsa, kun on voittanut viimeisen vastuksen M. Bisonin.


title: Super Street Fighter II

text: Versus Battle: Kahden pelaajan välinen kamppailu, jossa lasketaan tilastot voitoista ja tappioista. Pelaajat voivat valita minkä tahansa hahmon ja tapella keskenään. Myös hahmojen omat tilastot kirjataan ylös.


title: Super Street Fighter II

text: Group Battle: Tarkoitus on pelata muodostamallaan joukkueella. Pelissä on kaksi vaihtoehtoa; Match Play, jossa pelaajat valitsevat itselleen 1-8 hahmoa. Molemmilla on saman verran hahmoja käytössä ja pelaajat saavat valita saman hahmon kahdesti joukkueeseensa. Voittaja on se joka on voittanut eniten otteluita. Eliminationissa kumpikin pelaaja saa valita 1-8 hahmoa, mutta mikäli toinen pelaajista valitsee vain yhden hahmon se ei myöskään saisi hävitä ainuttakaan ottelua mikäli haluaa selvitä kilpailun voittajana.


title: Super Street Fighter II

text: Tournament Battle: Turnausmuotoinen kilpailu, jossa ottelee yhteensä kahdeksan hahmoa. Pelaajia voi olla myös saman verran ja jokaisesta sijasta on omat ottelunsa, kuten ensimmäisenä jatkosta pudonneet taistelijat.


title: Super Street Fighter II

text: Time Challenge: Ideana on voittaa tietokoneen ohjaama vastustaja mahdollisimman nopeasti.


title: HMS Gallant (H59)

text: HMS Gallant (viirinumero H59) oli Britannian Kuninkaallisen laivaston G-luokan hävittäjä, joka palveli toisessa maailmansodassa.


title: HMS Gallant (H59)

text: Alus tilattiin 5. maaliskuuta 1934 Alexander Stephen and Sonsin telakalta Glasgowista Skotlannista osana vuoden 1933 laivasto-ohjelmaa. Sen valmistuskustannukset olivat 252 920 puntaa ilman Amiraliteetin toimittamia ase- ja viestijärjestelmiä.


title: HMS Gallant (H59)

text: "HMS Gallant" liitettiin palvelukseen otettaessa Välimeren laivaston 1. Hävittäjälaivueeseen. Alus palveli Espanjan rannikolla kauppasaarron valvonnassa, jonka aikana se muun muassa irrotti 20. joulukuuta 1936 hinaamalla Almerian ja Malagan välillä karille ajaneen espanjalaisen aluksen. Alus joutui 6. huhtikuuta 1937 kansallisten ilmavoimien hyökkäyksen kohteeksi Cape San Antonion edustalla, siihen ei kuitenkaan osunut. Se oli huollettavana Sheernessissä 31. toukokuuta – 21. heinäkuuta 1937.


title: HMS Gallant (H59)

text: "HMS Gallant" oli 22. lokakuuta 1939 laiturissa Plymouthissa, jonne laivue oli siirretty. Kattiloiden puhdistuksen jälkeen se osallistui Vigosta lähteneiden saksalaisten kauppalaivojen etsintään ilman menestystä. Viisi päivää myöhemmin alus siirtyi laivueen mukana Harwichiin, kunnes se siirtyi 1. helmikuuta 1940 sukellusveneentorjunta tehtäviin Rosythiin yhdessä sisaraluksensa "HMS Griffinin" kanssa.


title: HMS Gallant (H59)

text: "HMS Gallant" ja "HMS Griffin" pelastivat 2. helmikuuta miinaan ajaneen tankkerin "British Councellorin" miehistön. Alukset palasivat seuraavana päivänä pelastettujen kanssa Rosythiin. "HMS Gallant" määrättiin 18. helmikuuta saattue HN12:n suojaksi sen menetettyä suojana toimineen "HMS Daringin". Alus pelasti viikkoa myöhemmin 12 ruotsalaisalus "Santoksen" miehistönjäsentä merestä. Se suojasi 20. maaliskuuta toisiinsa törmänneitä "AMC Ciciliaa" ja "AMC Carintihiaa" näiden pyrkiessä satamaan.


title: HMS Gallant (H59)

text: "HMS Gallant" oli 28. maaliskuuta – 30. huhtikuuta huollettavana Southamptonissa, minkä jälkeen se palasi 1. toukokuuta 1. Hävittäjälaivueeseen Harwichiin. "HMS Gallant" ja "HMS Bulldog" pelastivat 10. toukokuuta vastaisena yönä "HMS Kellyn" miehistön aluksen jouduttua S-veneiden torpedoimaksi Pohjanmerellä.


title: HMS Gallant (H59)

text: "HMS Gallant" pelasti 18. toukokuuta yhdessä "HMS Graftonin" ja "HMS Foresightin" kanssa miinaan ajaneen apumiinalaiva "HMS Princess Victorian" eloonjääneet. Alus siirrettiin 25. toukokuuta evakuointi ja tukitehtäviin Kanaalin alueelle ja se määrättiin seuraavana päivänä osaksi Dunkerquen evakuointia (operaatio Dynamo).


title: HMS Gallant (H59)

text: "HMS Gallant" matkasi 28. toukokuuta Dunkerqueen ja evakuoi joukkoja Doveriin ja se teki seuraavana päivänä toisen matkansa, jonka aikana se vaurioitui syöksypommituksessa. Alus kuitenkin kykeni palaamaan omin voimin Doveriin. Se evakuoi kahden matkansa aikana yhteensä 1466 henkeä.


title: HMS Gallant (H59)

text: "HMS Gallant" siirrettiin 30. toukokuuta Hullin telakalle, josta se palasi palvelukseen 5. kesäkuuta. Alus määrättiin samalla suojaamaan yhdessä "HMS Walpolen" kanssa apumiinalaiva "HMS Teviotbankia" ja rannikkomiinalaiva "HMS Ploveria", jotka rakensivat itärannikon miinasulkua operaatio BS11:ssä. Alus suojasi vielä kaksi vastaavaa miinoitusmatkaa BS12 10. kesäkuuta ja BS14 13. kesäkuuta.


title: HMS Gallant (H59)

text: "HMS Gallant" palasi 15. kesäkuuta Pohjanmerelle partiotehtäviin, josta se siirrettiin 21. kesäkuuta Kotilaivastolle, jonka mukana se etsi Saksan laivaston taisteluristeilijöitä "Gneisenauta" ja "Scharnhorstia" ilman tulosta.


title: HMS Gallant (H59)

text: "HMS Gallant" määrättiin heinäkuussa siirrettäväksi Välimerelle, minkä vuoksi se siirrettiin Chathamin telakalle. Telakalla alukselle asennettiin kolmen tuuman ilmatorjuntatykki. Alus palasi palvelukseen 24. heinäkuuta, minkä jälkeen se aloitti matkansa Gibraltarille osana lentotukialus "HMS Arguksen" ja "AMC Malojan" suojaamaa Lähi-Itään menevää saattuetta yhdessä "HMS Greyhoundin", "HMS Encounterin" ja "HSM Hotspurin" kanssa.


title: HMS Gallant (H59)

text: "HMS Gallant" liittyi 30. heinäkuuta 13. Hävittäjälaivueeseen. Alus osallistui jo seuraavana päivänä "HMS Arguksen" suojaamiseen sen toimittaessa lentokonetäydennystä Maltalle (operaatio Hurry). Osasto palasi 4. elokuuta Gibraltarille.


title: HMS Gallant (H59)

text: "HMS Gallant" suojasi 30. elokuuta laivueen mukana osana Force A:ta "HMS Illustriousia", taistelulaiva "HMS Valiantia" sekä risteilijöitä "HMS Coventryä" ja "HMS Calcuttaa", kun ne siirrettiin täydennyksinä Välimeren laivastoon (operaatio Hats). Force A palasi 13. syyskuuta Gibraltarille.


title: HMS Gallant (H59)

text: "HMS Gallant", "HMS Griffin" ja "HMS Hotspur" upottivat 20. lokakuuta Italian laivaston sukellusvene "Lafolen" Gibraltarin itäpuolella ().


title: HMS Gallant (H59)

text: "HMS Gallant" seurasi 31. lokakuuta yhdessä taisteluristeilijä "HMS Renownin", taistelulaiva "HMS Barhamin" ja hävittäjien "HMS Faulknorin", "HMS Foresterin", "HMS Firedraken", "HMS Fortunen", "HMS Greyhoundin" ja "HMS Griffinin" kanssa Vichyn Ranskan laivaston liikkeitä Marokon rannikon edustalla.


title: HMS Gallant (H59)

text: "HMS Gallant" määrättiin marraskuussa siirtymään täydennyksenä Välimeren laivastoon Aleksandriaan. Alus liittyi 5. marraskuuta saattueen HX84 suojaksi, kun saattue oli joutunut Saksan laivaston saarronmurtajien hyökkäyksen kohteeksi. Alus muodosti 7. marraskuuta yhdessä "HMS Barhamin", "HMS Berwickin" kanssa Force F:n, joka purjehti Force H:n suojaamana Aleksandriaan (operaatio Coat). Osasto saapui 10. marraskuuta Maltalle, mistä se jatkoi edelleen Aleksandriaan.


title: HMS Gallant (H59)

text: "HMS Gallant" liittyi 23. marraskuuta yhdessä "HMS Greyhoundin", "HMS Griffinin" ja "HMS Hotspurin" ja "HMS Imperialin" kanssa Välimeren laivaston 14. Hävittäjälaivueeseen. Alus suojasi seuraavana päivänä laivueen mukana "HMS Ramilliesin" ja "HMS Newcastlen" kotimaahan siirtymistä (operaatio Collar).


title: HMS Gallant (H59)

text: "HMS Gallant" otti 27. marraskuuta osaa Spartiventon taisteluun ja se suojasi seuraavana päivänä edelleen Collariin kuuluvaa huoltosaattuetta, jonka mukana se saapui 29. marraskuuta Aleksandriaan.


title: HMS Gallant (H59)

text: "HMS Gallant" määrättiin joulukuussa osallistumaan operaatio MC2:n saattueiden MW5 ja ME5 suojaamiseen. Alus liittyi 16. joulukuuta saattueen suojueeseen lähtien sen mukana merelle. Alus palasi 24. joulukuuta osaston mukana Aleksandriaan.


title: HMS Gallant (H59)

text: "HMS Gallant" liittyi 7. tammikuuta 1941 operaatio MC4:n Force A:han, jonka tehtävänä oli suojata saattueita MW51, ME51 ja ME6 Maltalle ja sieltä pois. Alus suojasi 9. tammikuuta Gibraltarilta saapuneita aluksia (operaatio Excess).


title: HMS Gallant (H59)

text: "HMS Gallant" osui miinaan 10. tammikuuta 1941 25 merimailia Pantellerian saaresta lounaaseen (). Alus menetti keulansa, jolloin 65 miehistönjäsentä sai surmansa ja 15 haavoittui. "HMS Griffin" pelasti aluksen eloonjääneet, minkä jälkeen "HMS Mohawk" hinasi aluksen peräosan Maltalle. Maltalla alus poistettiin 11. tammikuuta palveluksesta ja se siirrettiin telakalle.


title: HMS Gallant (H59)

text: Lähelle osunut pommi aiheutti aluksella pahaa tuhoa 5. huhtikuuta, minkä vuoksi se ajettiin matalikolle Pinto Wharfissa. Se todettiin korjauskelvottomaksi, minkä jälkeen siltä poistettiin käyttökelpoinen materiaali.


title: HMS Gallant (H59)

text: Hylky upotettiin syyskuussa 1943 St. Paulin lahteen sulkualuksena. Alus nostettiin 1953, minkä jälkeen se romutettiin.


title: Koripallon Serie A -kausi 2009–2010

text: Kausi 2009–2010 on 88. kausi, jolloin pelataan koripallon Serie A:n mestaruudesta. Suomalaispelaajista sarjassa ovat mukana Kimmo Muurinen ja Petteri Koponen. Edelliskauden mestarina kauteen lähti Montepaschi Siena.


title: Hämeensillan Pirkkalaisveistokset

text: Hämeensillan Pirkkalaisveistokset on Tampereen Hämeensillalle sijoitettu Wäinö Aaltosen vuosina 1927–1929 tekemä neljän veistoksen kokonaisuus. Hämeensillan ja Pirkkalaisveistosten siluettia on sanottu Tampereen käyntikortiksi, josta kaupunki tunnistetaan.


title: Hämeensillan Pirkkalaisveistokset

text: Pronssista valettujen veistosten korkeus on noin 450 cm. Monumentaaliset veistokset tilattiin Wäinö Aaltoselta suoraan ilman veistoskilpailua. Aaltosen 1920-luvulla nousuun kääntynyt ura oli saanut kansallista sävyä Paavo Nurmen patsaasta, joka myös oli tilaustyö.


title: Hämeensillan Pirkkalaisveistokset

text: Pirkkalaisveistokset siirrettiin 31. lokakuuta 2017 Tampereen museoiden kokoelmakeskukseen Hämeensillan uudistustyön vuoksi. Työn odotetaan valmistuvan vuoden 2019 loppuun mennessä, jolloin veistokset palautetaan alkuperäisille paikoilleen.


title: Hämeensillan Pirkkalaisveistokset

text: Kolmen veistoksen aiheeksi valittu pirkkalaisliike kuuluu Pohjois-Suomen ja Pohjois-Ruotsin historiaan 1200–1500-luvuilla. Pirkkalaiset toimivat Perämeren ympäristössä ja verottivat lappalaisia. 1920-luvun Suomessa vallinneen teorian mukaan pirkkalaiset olivat lähtöisin Tampereen seudulta Pirkkalasta, mutta nykyisen käsityksen mukaan heidän alkuperänsä on epäselvä.


title: Hämeensillan Pirkkalaisveistokset

text: Veistosten aihepiiri oli kirjailija Jalmari Finnen laatima ja perustui historioitsija Jalmari Jaakkolan tutkimuksiin aiheesta.Veistokset olivat kauppaneuvos Rafael Haarlan lahja Tampereen kaupungille Haarlan tehtaan vuosijuhlan kunniaksi. Myös Hämeensilta valmistui samoihin aikoihin syksyllä 1929. Seutu oli lahjoittajalle tuttua, sillä hieman aiemmin valmistunut Haarlan palatsi sijaitsee sillan lähituntumassa. Haarla oli paitsi Aaltosen tukija, myös yleensä klassisen taiteen ystävä.


title: Hämeensillan Pirkkalaisveistokset

text: Neljä varsin suurikokoista pronssiveistosta tilattiin Wäinö Aaltoselta tiukalla aikataululla. Hankkeen alullepanija Haarla oli esittänyt tarjouksensa veistosten kustantamisesta vuonna 1923, ja Aaltonen aloitti työt 1927. Kipsimallien tuli olla valmiina jo vuoden 1928 lopulla, jotta ne ehdittäisiin valaa ajoissa. Aaltosen työskentelyä häiritsivät myös muut työt, matkat ja muutto Turusta Helsinkiin. Hän ehti keskittyä kunnolla vain "Suomen neitoon" ja "Eränkävijään" ennen kuin kiire pakotti nopeuttamaan työskentelyä. "Kauppias" ja "Veronkantaja" jäivät siksi kahta muuta keskeneräisemmiksi. Esimerkiksi vuonna 1939 paljastettua "Aleksis Kiven muistopatsasta" Aaltonen alkoi työstää 1931, jolloin aikaa yhden patsaan tekemiseen oli enemmän kuin Tampereen neljän patsaan veistämiseen.


title: Hämeensillan Pirkkalaisveistokset

text: Teosten valajia etsittiin tarjouskilpailun avulla. Tarjouksia kyseltiin Ranskasta, Ruotsista, Belgiasta ja Tanskasta, sitten myös Suomesta. Suomalaisten Aukusti Veuron ja David Uurasen tarjoukset olivat kalliimpia kuin halvimman ulkomaalaisen, mutta Haarla halusi teettää pronssivalut kotimaassa. Myös kupari oli peräisin Outokummusta. Haarla oli alun perin luovuttanut tarkoitukseen 100 000 markkaa, mutta kustansi kuitenkin "Pirkkalaisveistosten" lopulliset kustannukset, jotka kohosivat noin 500 000 markkaan.


title: Hämeensillan Pirkkalaisveistokset

text: Patsaat asetettiin sillalle 26. syyskuuta 1929. Tasavallan presidentin Lauri Kr. Relanderin oli määrä vihkiä silta lokakuun ensimmäisenä päivänä Tampereen 150-vuotisjuhlan kunniaksi, mutta juhlallisuudet peruttiin Kuru-laivan haaksirikon takia.


title: Hämeensillan Pirkkalaisveistokset

text: Pirkkalaisveistokset siirrettiin 31. lokakuuta 2017 Tampereen museoiden kokoelmakeskukseen Hämeensillan kunnostustyön ajaksi. Samalla veistokset myös kunnostetaan ja ne palautetaan entisille paikoille siltaremontin valmistuttua vuonna 2019.


title: Hämeensillan Pirkkalaisveistokset

text: Patsaat antavat historiallisesta pirkkalaisliikkeestä sankarillisen kuvan. Lihaksikkaat mieshahmot ja muodokas neito kertovat 1920-luvun urheilullisista ihannekuvista, vapaan talonpoikaisuuden ihailusta ja sukupuolten roolien eriytyneisyydestä.


title: Hämeensillan Pirkkalaisveistokset

text: "Eränkävijää" ja "Suomen neitoa", joiden veistämistä kiire ei vielä haitannut, on luonnehdittu onnistuneiksi. Taidehistorioitsija Aimo Reitalan mukaan ne kuvastavat urheiluvoittojen pohjustamaa kansallisesti itsetuntoista näkemystä suomalaisesta rodusta. Mieshahmot ovat atleettisia ja vahvatahtoisia sankareita. Suomen neito taas on runollinen.


title: Hämeensillan Pirkkalaisveistokset

text: Veistoksia on myös kritisoitu. Lahjoittaja Haarla kommentoi paljastustilaisuuden jälkeen, että muuten onnistuneet teokset eivät vastanneet hänen makuaan täysin, koska hän kaipasi niille pirkkalaisajan vaatteita. Viime aikoina on kiinnitetty huomiota myös patsaiden sukupuolirooleihin. Miespatsaat edustavat pirkkalaisajan ammatteja, mutta naishahmo perinteisen naisammatin sijasta lähinnä naiseutta.


title: Hämeensillan Pirkkalaisveistokset

text: Yleensä ottaen veistosten sankarillinen tyyli sai hyvän vastaanoton, eikä kansatieteellistä vaatetustakaan aina kaivattu. Jarno Pennanen piti Aaltosen ajatonta ilmaisua syvempänä tulkintana kuin jos veistokset olisi sijoitettu selvemmin omaan aikaansa: ”Hän on kunnioittanut liiaksi tuota muinaista henkeä yrittääkseen Kansallismuseon avulla konstruoida veistoksilleen valheellisen ja epäonnistumaan tuomitun ulkoisen pirkkalaisleiman. Mutta hän on sen sijaan valanut niihin suomalaisen voiman ja suomalaisen raskasmielisyyden.”


title: Hämeensillan Pirkkalaisveistokset

text: Esko Hakkila taas kuvaili veistosten muodostavan Aaltosen tuotannossa "Eroican", pirkkalaisen sankarisinfonian, ”josta huminoi eränkävijän yksinäinen samoilu rannattomilla saloilla ja värisee neidon odottava nuoruus kalevalaisen kodin kynnyksellä, kajahtaa pohjankävijän sankarimarssin sytyttävä sävel ja ruhjova kieli, helähtää miesten miekkojen mittely ja kajahtaa kalpojen kalske, huokaa Jäämeren maininki ja joikuu lappalaisen laulu tunturin laella revontulten sädehtiessä ja tähtien palaessa Pohjan taivaalla.”


title: Hämeensillan Pirkkalaisveistokset

text: Syksyllä 2011 patsaiden erikoiset mittasuhteet herättivät keskustelua. Wäinö Aaltosen sanottiin tehneen veistokset olettaen, että ne sijoitettaisiin 3–4 metriä korkeille jalustoille ja niitä katsottaisiin alaviistosta. Tästä syystä ylävartalo ja pää ovat ylisuuria muuhun vartaloon verrattuna. Epäsuhta näkyy varsinkin kiireellä tehdyissä "Kauppiaassa" ja "Veronkantajassa".


title: Hämeensillan Pirkkalaisveistokset

text: Pirkanmaan taidetoimikunta järjesti vuonna 2005 kirjoituskilpailun "Pirkkalaisveistosten" innoittamista teksteistä. Kilpailun tulokset julkaistiin antologian muodossa vuonna 2006. Kirjassa on Soila Kaipaisen laatima veistosten esittely.


title: Seikko Eskola

text: Seikko Aarne Väinämö Eskola (s. 13. syyskuuta 1933 Riihimäki) on suomalainen professori, historiantutkija ja päätoimittaja.


title: Seikko Eskola

text: Eskola väitteli valtiotieteen tohtoriksi Helsingissä 1965. Hän toimi Tampereen yliopiston yleisen historian apulaisprofessorina 1974–1997. Hän oli Helsingin yliopiston yleisen historian dosenttina 1981–1998 ja aikakauslehti "Kanavan" päätoimittajana 1973–1996.


title: Seikko Eskola

text: Eskola on ollut myös kirkolliskokouksen jäsenenä ja maallikkojäsenenä osallistunut kirkkohallituksen toimintaan varapuheenjohtajana ja ollut Kirkon tutkimuslaitoksen johtokunnan puheenjohtaja. Lisäksi hän vaikutti pitkään, vuosina 1966–1983, Yleisradion ohjelma- ja hallintoneuvostossa.


title: Seikko Eskola

text: Vuonna 1999 Eskolalle myönnettiin valtion journalistipalkinto. Hänelle on myönnetty myös P. E. Svinhufvudin muistosäätiön kirjallisuuspalkinto.


title: Alexandra Rosenfeld

text: Alexandra Rosenfeld on ranskalainen malli ja vuoden 2006 Miss Eurooppa. Rosenfeldin kruunasi Johanna Raunio Ukrainan pääkaupungissa Kiovassa.


title: Alexandra Rosenfeld

text: Rosenfeld on naimisissa Italian rugbymaajoukkueen kapteenin Sergio Parissen kanssa.


title: Domenico Raccuglia

text: Domenico Raccuglia (s. 27. lokakuuta 1964 Altofonte, Italia) on italialainen mafiajohtaja ja Sisilian mafian kakkosmies. Hän pakoili poliisia 15 vuotta, kunnes jäi kiinni vuonna 2009.


title: Domenico Raccuglia

text: Raccuglia on nykyisin Altofonten mafiaperheen johtaja. Kun perheen "johtajien johtaja" Bernardo Provenzano vangittiin, Raccugliaa ehdotettiin tämän seuraajaksi yhdessä Matteo Messina Denaron ja Salvatore Lo Piccolon kanssa.


title: Domenico Raccuglia

text: Vuonna 1993 Raccuglia kidnappasi murhatodistaja Santo Di Matteon 11-vuotiaan pojan painostaakseen Di Matteota jättämään todistuksensa mafiaa vastaan. Raccuglia tappoi pojan 1996 tämän oltua panttivankina 779 päivää.


title: Domenico Raccuglia

text: Raccuglia tappoi toisen avaintodistajan sukulaisen vuonna 1994, kun hän surmasi Girolamo La Barberan, joka oli Gioacchino La Barberan isä.


title: Domenico Raccuglia

text: Italian poliisin erikoisyksikkö pidätti Raccuglian Trapanin maakunnassa marraskuussa 2009. Hän oli ollut etsintäkuulutettuna 15 vuotta. Raccuglialle oli langetettu jo kolme elinkautista vankeusrangaistusta.


title: Axel Cadier

text: Axel Vilhelm Teodor Cadier (13. syyskuuta 1906 Varberg – 29. lokakuuta 1974 Göteborg) oli ruotsalainen painija ja olympiavoittaja.


title: Axel Cadier

text: Cadierin painiuran huipennus osui Berliinin kesäolympialaisiin 1936, jolloin hän voitti kreikkalais-roomalaisessa painissa sarjan 87 kg olympiakultaa. Edellisissä, Los Angelesin olympialaisissa hän oli paininut pronssia sarjassa 79 kg.


title: Axel Cadier

text: Cadier voitti kreikkalais-roomalaisella tyylillä myös kolme Euroopan mestaruutta (1933, 1935 ja 1938). Vapaapainissa hän voitti EM-kultaa vuonna 1937 ja hopeaa vuonna 1935.


title: Keltaoliivisieppo

text: Keltaoliivisieppo ("Eopsaltria australis") on Australian itäosissa elävä pensassieppoihin kuuluva varpuslintu.


title: Keltaoliivisieppo

text: Kooltaan keltaoliivisieppo on 15–17 cm. Lajin pyrstö, selkä ja päälaki ovat väriltään harmaat. Harmaissa siivissä näkyy linnun lentäessä valkoinen juova. Keltaoliivisiepon kurkku on väriltään valkoinen ja vatsa kirkkaankeltainen. Eteläisten keltaoliivisieppojen yläperä on väritykseltään oliivinvihreä, kun taas pohjoisempana elävillä yksilöillä se on väriltään keltaisempi. Sukupuolet muistuttavat väritykseltään toisiaan, mutta koiras on hieman naarasta kookkaampi. Nuoret yksilöt ovat väriltään ruskeita valkoisin viiruin. Harmaarintasieppo ("Eopsaltria griseogularis") muistuttaa keltaoliivisieppoa, mutta eroaa siitä harmaan rinnan perusteella.


title: Keltaoliivisieppo

text: Keltaoliivisieppoa tavataan Australian itäosista Queenslandin, Uuden Etelä-Walesin ja Victorian osavaltioiden alueilta. Laji on yleisin rannikkoseudulla, mutta sitä tavataan myös sisämaasta. Keltaoliivisieppoa tavataan monenlaisista ympäristöistä, niin kuivista metsistä kuin sademetsistäkin. Laji on yleinen myös puutarhoissa ja puistoissa. Huolimatta sopeutumisesta monenlaisiin metsäympäristöihin laji kärsii, jos metsäalueet ovat pirstaleisia. Pienissä metsälaikuissa on tarjolla vähemmän linnun ravintonaan käyttämiä hyönteisiä, minkä vuoksi pesivät linnut joutuvat tekemään pidempiä ravinnonhakumatkoja ruokkiakseen poikasensa. Vuonna 2000 julkaistun tutkimuksen mukaan pienillä metsäalueilla pesivien keltaoliivisieppojen pesimäkausi on lyhyempi, pesueet pienempiä ja munat kooltaan pienempiä ja kevyempiä verrattuna laajoissa metsissä pesiviin lintuihin.


title: Keltaoliivisieppo

text: Keltaoliivisiepon ravintoa ovat hyönteiset, hämähäkkieläimet ja muut niveljalkaiset. Ravintonsa lintu etsii pääosin maasta. Keltaoliivisieppo ruokailee yleensä yksin, mutta voi etsiä ravintoa myös pareittain tai pienissä ryhmissä.


title: Keltaoliivisieppo

text: Keltaoliivisiepon pesimäkausi kestää heinäkuulta tammikuulle. Pesimäkauden aikana samalla parilla voi olla kolme poikuetta. Naaras rakentaa kuppimaisen pesän puunkuoren paloista ja ruohoista sekä muista kasvinosista ja sitoo ne yhteen hämähäkinseitin avulla. Naaras munii kahdesta kolmeen munaa ja hautoo niitä yksin. Koiras osallistuu kuoriutuneiden poikasten hoitoon. Toisinaan apuna on myös muita keltaoliivisieppoja.


title: Kuolinilmoitus

text: Kuolinilmoitus on sanomalehdessä julkaistu, yleensä maksullinen ilmoitus henkilön kuolemasta. Ilmoitus voi olla kutsu hautajaisiin tai niiden jälkeen julkaistu tiedonanto ja kiitos osanotosta. Muiden luokiteltujen ilmoitusten tavoin kuolinilmoituksia pyritään nykyisin julkaisemaan myös verkossa, kuten Suomessa Kuolinilmoitukset.fi -sivustolla.


title: Kuolinilmoitus

text: Eri asia on muistokirjoitus eli nekrologi, sanoma- tai muussa lehdessä julkaistava kirjoitus, jossa kerrotaan kuolleesta henkilöstä. Se ei ole ilmoitus, vaan osa toimituksellista aineistoa, jonka julkaisusta ja mahdollisesta muokkauksesta päätetään kussakin toimituksessa.


title: Kuolinilmoitus

text: Kuolinilmoitukseen sisältyy yleensä vainajan nimi, syntymä- ja kuolinaika sekä -paikka, ilmoitukseen osallistuvien henkilöiden tai yhteisöjen nimet, muistosanoina muistolause, raamatunjae tai runonsäe, kuolemaan viittaava kuvasymboli sekä mahdollinen kutsu hautajaisiin tai maininta jo tapahtuneesta hautaamisesta.


title: Kuolinilmoitus

text: Sairaalaa tai muuta laitosta ei suositella kuolinilmoituksessa ilmoitettavan kuolinpaikkana, pelkkä paikkakunta riittää. Koska kuolinilmoitus on yleensä perheen, suvun tai lähiomaisten ilmoitus henkilön kuolemasta, ilmoituksen allekirjoittaneiden joukkoon ei ole tapana sisällyttää ystäviä ja tuttavia. Toisaalta myös yritykset ja yhteisöt voivat ostaa lehteen kuolinilmoituksen niiden toimintaan keskeisesti vaikuttaneen henkilön muistolle.


title: Kuolinilmoitus

text: Suomessa kuolinilmoitusten yleisin tunnus on kristillinen risti. Sotaveteraanien järjestötunnukset ovat yleisesti käytössä. Kuva-aiheista ovat usein käytössä esimerkiksi kukat kuten kalla, kielo ja lilja sekä linnut kuten kyyhkyt, pääskyt ja joutsen. Suomalaiseen kansanperinteeseen viittaa esimerkiksi veneaihe, etenkin soutuvene tai ruuhi. Suomessa kuolinilmoitusten kuva-aiheet ovat olleet hyvin yhdenmukaisia lehtien tarjoaman kuvavalikoiman suhteen. Ruotsissa ilmoitukset ovat monimuotoisempia.Henkilöhistoriaan liittyviä:Sanomalehden kuolinilmoitus on omaisten ja muun vainajan lähipiirin tapa tiedottaa muulle yhteisölle kuolemasta ja muistella vainajaa sekä samalla kutsua siunaustilaisuuteen tai kiittää osanotosta. Kielellisillä ja kuvallisilla ilmaisuilla on ollut tärkeä asema kulttuurisena merkkijärjestelmänä hautaustraditioissa. Kuolinilmoitusten merkkijärjestelmä muodostuu sekä teksteistä että kuvista. Kuolinilmoituksissa kerrotaan, kuka on kuollut ja milloin se on tapahtunut, ketkä jäävät suremaan ja kaipaamaan vainajaa, milloin hautajaiset järjestetään ja miten se tapahtuu. Lisäksi kuolinilmoituksissa muistellaan vainajaa, vakuutetaan hänelle rakkautta ja kiitetään häntä. Joissakin kuolinilmoituksissa käsitellään ja määritellään elämään ja kuolemaan liittyvä aiheita myös laajemmin yleisellä tasolla.


title: Kuolinilmoitus

text: Tunnetun henkilön kuolema ylittää uutiskynnyksen. Tavallisten ihmisten tavalliset kuolemat eivät ole uutisoinnin arvoisia asioita, koska heidän kuolemansa ei herätä lähipiiriä laajempaa yleistä mielenkiintoa. Kaikki pääsevät tavallisesti lehtien sivuille kuolinilmoituksissa. Kuolema koskettaa jokaista yksittäistä vainajan lähipiiriin kuuluvaa ihmistä vähintään yhtä kipeästi kuin suurempi maailmanlaajuinen katastrofi.


title: Kari Martonen

text: Kari Tapani Martonen (s. 13. maaliskuuta 1963 Valkeakoski) on suomalainen jalkapallovalmentaja ja entinen jalkapalloilija. Hänen pelipaikkansa oli vasen laitapuolustaja. Martonen valmentaa Ykkösessä pelaavaa Valkeakosken Hakaa.


title: Kari Martonen

text: Martosen kasvattajaseuroja olivat Kontulan Urheilijat ja Helsingin Jalkapalloklubi. Pääsarjatasolla hän pelasi HJK:ssa vuosina 1982–1989 ja Hakassa 1990–1996 kaikkiaan 248 ottelua, joissa hän teki 22 maalia. Hän saavutti neljä SM-kultaa, yhden SM-hopean, kaksi SM-pronssia sekä yhden Suomen cupin voiton.


title: Kari Martonen

text: Martosella on JVK- ja ammattivalmentajatutkinto. Hän aloitti valmennusuransa Kakkosen AC Täysosumassa. Hakan A-nuoria hän valmensi 2000–2001. Vuosina 2002–2005 hän toimi Hakan kakkosvalmentajana ja vuosina 2006–2009 Hongan kakkosvalmentajana. Vuodesta 2007 lähtien hän on toiminut lisäksi Suomen alle 21-vuotiaiden maajoukkueen kakkosvalmentajana.


title: Kari Martonen

text: Marraskuussa 2009 Martonen nimitettiin JJK:n päävalmentajaksi kausiksi 2010–2012. Hän valmensi joukkueen Veikkausliigan kolmanneksi kaudella 2011. Marraskuussa 2011 Martosen sopimusta jatkettiin kauden 2014 loppuun asti. Hän sai kuitenkin potkut tehtävästään kesäkuussa 2013 JJK:n juututtua sarjajumboksi.


title: Kari Martonen

text: Joulukuussa 2013 Martonen nimitettiin Seinäjoen Jalkapallokerhon toimitusjohtajaksi.


title: Kriketin SM-sarja

text: Kriketin SM-sarja koostuu kahdesta tasosta 1. ja 2. divisioonasta. Lisäksi mestaruudesta pelataan sisäkriketissä.


title: Kriketin SM-sarja

text: Kriketin juuret Suomessa ulottuvat 1960-luvulle, jolloin myyttinen “Palmerstonin yhteisö” pelasi ensimmäiset krikettiottelut Tapiolassa, Espoossa. Helsingin Krikettiklubi (Helsinki CC) oli ensimmäinen virallinen joukkue, ja se pelasi 1970-luvulla vuosittain otteluita Ison-Britannian Tukholman suurlähetystön joukkuetta vastaan. Tiedossa on, että se otteleli myös Moskovassa asuneita brittejä vastaan. Kriketin nykyinen kehitysvaihe Suomessa alkoi 1990-luvun puolivälissä, jolloin perustettiin Turku CC, Stadin Krikettiseura ja Vantaa CC. Nämä joukkueet alkoivat pian haastamaan Helsingin Krikettiklubin valta-asemaa.


title: Kriketin SM-sarja

text:
Suomen Krikettiliitto ry perustettiin vuonna 1999 kehittämään ja järjestelemään krikettitoimintaa Suomessa. Liitto on ensimmäisestä toimintavuodestaan lähtien myös järjestänyt lajin viralliset SM-kilpailut. Sisävuoron pituus – joka määrittää lajin luonnetta keskeisesti – on ylimmällä sarjatasolla ollut 45 (aluksi 40) syöttövuoroa (overs) vuoteen 2007 saakka. Sen jälkeen siirryttiin 50 syöttövuoroon ja nykyisin 40 syöttövuoroon. Vuonna 2008 perustettiin toinen sarjataso, jossa pelataan 40 syöttövuoroa. Tämän sarjan parhaat joukkueet nousevat entiseen SM50-sarjaan, josta puolestaan heikoimmat putoavat.
Lisäksi pelataan Open T20- ja Dev T20 -sarjat, joissa pelataan 20 syöttövuoron pelejä. Myös sisäkriketissä pelataan Suomen mestaruudesta. Koska kahdessa pääsarjassa pelataan molemmissa nykyisin 40 syöttövuoroa, on ne nimetty 1. ja 2. divisioonaksi.


title: Dan Koivulaakso

text: Dan Koivulaakso (s. 1980 Helsinki ) on suomalainen kansalaisaktivisti ja helsinkiläinen kunnallispoliitikko. Hän toimi Vasemmistonuorten puheenjohtajana vuosina 2009–2011. Hän on töissä Julkisten ja hyvinvointialojen liiton (JHL) kunta-alan sopimustoimitsijana.


title: Dan Koivulaakso

text: Koivulaakso valmistui 2008 yhteiskuntatieteiden maisteriksi Tampereen yliopistosta pääaineenaan sosiaaliantropologia.


title: Dan Koivulaakso

text: Koivulaakso on työskennellyt useita vuosia eri kansalaisjärjestöissä, muun muassa Amnestyssa kampanjakoordinaattorina, Kansainvälinen vapaaehtoistyö ry:ssä pääsihteerinä sekä Vasemmistonuorten Palestiinaan suuntautuvan kehitysyhteistyöhankkeen koordinaattorina. Lokakuussa 2009 Koivulaakso aloitti myös puolueensa vasemmistoliiton äänenkannattajan "Kansan Uutisten" kolumnistina.


title: Dan Koivulaakso

text: Koivulaakso on osallistunut muun muassa Vapaa liikkuvuus -verkoston toimintaan, asumisen kalleuteen ja asunnottomuuteen liittyviin hankkeisiin sekä talonvaltauksiin. Koivulaakso on ollut järjestämässä Euromayday-, Vapaa Helsinki- ja Murrostorstai 2009 -mielenosoituksia vuodesta 2007. Keväällä 2010 Koivulaakso osallistui Vastavoima-ryhmän tempaukseen, jonka tarkoitus oli tukea Suomen Elintarviketyöläisten Liiton lakkoa: ryhmä teki helsinkiläiseen S-marketiin iskun, jossa leipiin liimattiin ”rikkurileipä"-tarroja. Kauppa hävitti leivät. Hän pyöritti vuosien 2009 ja 2010 kesinä vasemmistonuorten puheenjohtajana ”Ilmianna pomosi” kampanjaa.


title: Dan Koivulaakso

text: Koivulaakso sai vuoden 2011 eduskuntavaaleissa 1 667 ääntä eikä tullut valituksi. Kuntavaaleissa 2012 Koivulaakso sai 1 211 ääntä ja pääsi Helsingin valtuustoon.


title: Dan Koivulaakso

text: Koivulaakson kasvoille sumutettiin Oulussa heinäkuussa 2012 kaasua, kun hän osallistui puhetapahtumaan äärioikeistosta. Poliisi tutki tapausta pahoinpitelynä, poliittisten toimintavapauksien loukkaamisena ja kokouksen estämisenä. Epäilty oli vuonna 1990 syntynyt mies, jolla oli yhteyksiä äärioikeistolaiseen Suomen vastarintaliikkeeseen. Koivulaakson mukaan sekä pippurisumutuksessa että myöhemmässä Jyväskylän kirjastopuukotuksessa poliisin epäiltynä on sama henkilö. Henkilö on myöhemmin tuomittu teoista.


title: Dan Koivulaakso

text: Vuoden 2015 eduskuntavaaleissa Koivulaakso ei tullut valituksi 2 610 äänellä.


title: Albertus Pictor

text: Albertus Pictor (n. 1440 Immenhausen-1509) oli ruotsalainen myöhäisgotiikan ajan kirkkomaalari. Hänet tunnetaan monista säilyneistä seinämaalauksista eri kirkoissa Etelä- ja Keski-Ruotsissa.


title: Albertus Pictor

text: Albertuksen alkuperäinen nimi "Albertus Immenhusen" tuli hänen Saksan Hessenissä sijaitsevan kotikaupunkinsa Immenhausenin mukaan. Albertuksen nimi on mainittu ruotsalaisissa asiakirjoissa vuonna 1465, jolloin hänet oli hyväksytty Arbogan porvaristoon. Kahdeksan vuotta myöhemmin hän muutti Tukholmaan, missä hän ajan tavan mukaan otti hoitaakseen aiemmin kuolleen taiteilijan Johan Målaren työpajan sekä meni myös tämän lesken kanssa naimisiin.


title: Albertus Pictor

text: Albertus Pictor oli monipuolinen ja tuottelias taiteilija. Aikalaiset tunsivat hänet kirkkojen seinämaalausten ohella urkurina ja kirjailujen tekijänä. Häneltä on säilynyt yli kolmekymmentä kirkkomaalausta, joista useimmat ovat Mälarenin alueella. Noin kolmanneksessa niistä on Albertus Pictorin signeeraus. Tunnettuja maalauksia on Bromman kirkossa Tukholman lähellä, Lidin kirkossa Södermanlandissa ja Täbyn kirkonkylän kirkossa Täbyssä.


title: Albertus Pictor

text: Albertuksen maalaus "Kuolema pelaa shakkia" Täbyn kirkossa inspiroi Ingmar Bergmania luomaan elokuvaansa Seitsemäs sinetti vuodelta 1957 kohtauksen, jossa ritari pelaa shakkia kuoleman personifikaation kanssa. Myös itse Albertus Pictor esiintyy kirkossa maalaavana, häntä näyttelee Gunnar Olsson.


title: Magnesiumseokset

text: Magnesiumseokset ovat tiheydeltään alhaisempia konstruktiometalleja. Niitä käytetään tyypillisesti ilmailuteollisuudessa, liikennevälineteollisuudessa, kannettavissa laitteissa ja työkaluissa. Koska magnesium on hyvin epäjalo metalli, se sopii myös käytettäväksi uhrianodina. Tämä pitää muistaa huomioida, ettei synny ei-toivottua galvaanista korroosiota. Magnesiumin heksagonaalisesta kiderakenteesta johtuen sitä on vaikea muokata kylmänä. Näin ollen tuotteiden valmistus tehdään yleensä valamalla. Seostamalla siitä saadaan kuitenkin kylmämuokkausta paremmin kestävää.


title: Magnesiumseokset

text: Magnesiumseokset nimetään ASTM:n mukaista järjestelmää käyttäen. Ensin kaksi kirjainta ilmoittaa pääseosaineet ja niiden jälkeen numerot ilmoittavat niiden pitoisuuden prosentteina. Viimeinen kirjain erottaa toisistaan saman seoksen eri versiot. Tämän perään merkitään kirjain ja numerotunnuksella seoksen toimitustila.


title: Magnesiumseokset

text:
Magnesiumia on vaikea muokata varsinkin kylmänä, joten pääosin tuotteet valmistetaan valamalla. Seostamalla saadaan erilaisia magnesiumseoksia, jotka sopivat erilaisiin valumenetelmiin. Erilaisten ominaisuuksien saamiseksi on kuitenkin tehtävä kompromisseja. Jotkut seosaineet esimerkiksi nostavat lujuutta ja kimmoisuutta, mutta huonontavat valuominaisuuksia. Teoriassa on kuitenkin mahdollista tuottaa seos, jolla olisi kaikki halutut ominaisuudet, mutta ne ovat liian kalliita verrattuna teräkseen tai yleisimpiin rakennemateriaaleihin.
Magnesiumseoksia voidaan valaa paine-, hiekka- ja kokillivalumenetelmillä. Magnesium täyttää muotin hyvin, mutta kutistuu jäähtyessään paljon. Painevalu tuottaa hienon raekoon ilman erillisiä raekokoa pienentäviä lisäaineita. Siinä yleisimmin käytettävissä seoksissa tärkeimmät seosaineet ovat alumiini, sinkki, pii ja mangaani. Hiekka- ja kokillivalussa lisätään seokseen zirkoniumia raekoon pienentämiseksi, jos seoksessa ei ole alumiinia. Zirkoniumia ei voi käyttää seoksissa, jossa on alumiinia tai mangaania, koska se muodostaa yhdisteitä näiden aineiden kanssa. Perinteisesti raekoko on saatu hienommaksi ylikuumentamalla seos noin 850 °C:n lämpötilaan. Syytä, miksi ylikuumentaminen vaikuttaa raekokoon, ei tiedetä. Suuri raekoko heikentää materiaalin mekaanisia ominaisuuksia.
Valussa käytettävät magnesiumseokset voidaan luokitella pääseosaineen sekä zirkoniumin mukaan seuraavasti:


title: Magnesiumseokset

text:
Seosta RZ5 on käytetty jo monia vuosia esimerkiksi helikoptereiden vaihteistojen kotelointiin. Se tarjoaa hyvät mekaaniset ominaisuudet ja on kevyttä. Paremman korroosionkestävyyden ja pidempien huoltovälien saamiseksi valmistajat ovat alkaneet tutkia paremmin kestäviä seoksia. Niinpä esimerkiksi Eurocopter EC 120-, NH90- ja Sikorsky S92 -helikoptereiden pääroottorin vaihdelaatikoitten kotelot on valmistettu WE43 seoksesta. Se kestää hyvin korroosiota ja korkeita lämpötiloja, joten vanhojen koptereiden RZ5 -osia korvataan uusilla WE43:sta tehdyillä osilla.
Lentokoneiden moottoreissa ja vaihdelaatikoissa käytetään yleensä RZ5, ZRE1, MSR ja EQ21 seoksia. WE43 tulee todennäköisesti korvaamaan tulevaisuudessa osan näistäkin parempien ominaisuuksiensa takia. Edellä mainituista voidaan valmistaa valamalla isojakin osia. Tällaisia ovat esimerkiksi turbiinin kompressorin kotelo. Esimerkiksi Rolls Royce käyttää MSR-seosta näissä osissa.
Valun jälkeen työstettyjä osia käytetään myös vaihdelaatikkojen kriittisissä osissa ja laskutelineissä. Työstettyjä magnesiumosia tullaan tulevaisuudessa enemmän käyttämään osissa, joiden pitää kestää korkeita lämpötiloja.
Moottoriurheilussa RZ5 on yleisesti käytetty seos. Sitä käytetään esimerkiksi vaihdelaatikoiden koteloinnissa. MSR- ja EQ21-seosten käyttöä on lisätty niiden hyvien lämmönkesto-ominaisuuksien takia. Myös WE54 kestää hyvin korkeita lämpötiloja, joten siitä valmistettuja osia käytetään esimerkiksi Formula 1 – autojen moottoreissa ja joissakin katuautoissa. Siitä valmistetaan esimerkiksi mäntiä.


title: Magnesiumseokset

text:
Moottoripyörissä käytetään Merlam 072 -seosta, joka on piikarbidilla vahvistettu sinkki-kupari-mangaani-magnesiumseos. Se on hyvin sitkeä ja alumiinia kevyempi seos.
Useissa muissakin tuotteissa käytetään magnesium seoksia. Elektroniikkateollisuudessa laitteiden rungoissa käytetään usein näitä kevyitä seoksia. Myös joissakin urheilutuotteissa, toimistotuotteissa ja työkaluissa käytetään magnesiumia. Magnesiumanodeita käytetään suojaamaan muita materiaaleja galvaaniselta korroosiolta.


title: Luettelo televisiosarjan Entourage jaksoista

text: "Entourage" on yhdysvaltalainen komediasarja, jonka on luonut Doug Ellin. Sarjaa esitettiin vuosina 2004–2011 HBO-kanavalla yhteensä kahdeksan tuotantokauden ja 96 jakson ajan. Ellin oli sarjan vastaava tuottaja yhdessä Mark Wahlbergin, Stephen Levinsonin, Dennis Biggsin, Rob Weissin ja Ally Musikan kanssa. Sarja, joka perustuu löyhästi Walhbergin omiin kokemuksiin elokuva-alasta, seuraa Vincent Chasea (Adrian Grenier), newyorkilaista näyttelijää, joka luo uraa Hollywoodissa. Vincent jakaa kokemuksensa hänen seurueensa kanssa, jonka jäsenet auttavat – ja joskus myös vaikeuttavat – hänen uraansa. Hänen seurueeseensa kuuluvat hänen velipuolensa ja kollegansa Johnny ”Drama” Chase (Kevin Dillon), hänen lapsuudenystävänsä ja managerinsa Eric ”E” Murphy (Kevin Connolly), hänen häikäilemätön agenttinsa Ari Gold (Jeremy Piven) sekä hänen toinen pitkäaikainen ystävänsä Salvatore ”Turtle” Assante (Jerry Ferrara). "Entouragen" ensimmäinen jakso esitettiin HBO:lla 18. heinäkuuta 2004, ja sen viimeinen jakso 11. syyskuuta 2011. Sarjalle tehtiin jatkoa vuonna 2015 elokuvan "Entourage" muodossa.


text: !colspan="8;" style="background-color: #7FFF00;"| Osa 1


title: Ultraäänilaite

text: Ultraäänilaite on lääketieteellisen kuvantamisen väline, jolla voidaan tutkia erityisesti pehmeitä kudoksia. Ultraäänilaitteen anturi on samanaikaisesti lähetin ja vastaanotin. Anturin lähettämät korkeat ääniaallot eli ultraäänet heijastuvat tutkittavasta kudoksesta takaisin ja palaavista kai'uista muodostetaan kuvaruudulle näkyvä kuva. Ääniaaltojen heijastuminen riippuu kohteen nestepitoisuudesta ja tutkimuksessa nähdään erityisen selvästi nestetäytteisten onteloiden ja kovempien kudosten rajat. Ääni ei heijastu ollenkaan takaisin nesteen sisältä ja sen vuoksi neste näkyykin kuvassa mustana. Sidekudosta sisältävät jänteet, kalvot ja vastaavat tiiviit kohteet näkyvät valkoisina ja muut kudokset nestepitoisuutensa mukaan eri harmaan sävyinä. Luun pinnasta ääniaallot heijastuvat kokonaan takaisin ja luuta tai luun takana olevaa kohdetta ei siksi voida ultraäänilaitteella tutkia. Koska ääniaaltoja lähetetään ja vastaanotetaan koko ajan, kuvaruudulla nähdään reaaliaikainen, liikkuva kuva. Äänen etenemiseksi anturin ja kohteen välille tarvitaan kostea kontakti, joka aikaansaadaan yleensä ultraäänigeelillä. Ultraäänen taajuutta vaihtelemalla voidaan tutkia eri syvyyksillä olevia kohteita. Mitä korkeampi taajuus on, sitä tarkempi kuva saadaan mutta samalla tunkeutuvuus heikkenee. Yleisesti käytetyllä 5 MHz:n anturilla nähdään 10-15 cm syvyydessä oleva kohde, 10 MHz:n anturilla maksimisyvyys on joitakin senttimetrejä.


title: Ultraäänilaite

text: Ultraäänilaitteen antureita on periaatteessa kahdenlaisia. Lineaarianturi lähettää tasalevyistä ääntä ja muodostuva kuva on suorakaiteen muotoinen. Sektorianturi kääntyilee ja lähettää ja vastaanottaa sektorinmuotoista ääntä ja kaikua. Lineaarianturi on lähellä anturia leveä ja se soveltuu siksi lähellä olevien kohteiden tutkimiseen. Sektorianturin tutkimusalue on lähellä kapea mutta levenee syvemmälle mentäessä. Sillä voidaan tutkia huonosti näkyvien kohteiden takana olevia kohteita. Tällaisia rakomaisia esteitä muodostavat mm. suolisto ja kylkiluut. Yleensä suolisto sisältää kaasua, joka estää ääniaallon etenemisen.


title: Ultraäänilaite

text: Ultraäänilaitteissa on erilaisia mittaustoimintoja, joilla voidaan mitata mittauspisteiden etäisyyttä toisistaan ja siten esim. kohteen paksuutta. Voidaan myös mitata ympärysmittoja ja pinta-aloja. Kuvia voidaan tallentaa joko pysäytyskuvina tai videotiedostoina ja löydöksiä voidaan siten verrata aikaisempiin tutkimuksiin.


title: Ultraäänilaite

text: Ultraäänilaite aiheuttaa teoriassa lämmönnousua kohteessa, mutta koska äänikeila on erittäin ohut, lämmönnousulla ei ole käytännön merkitystä. Lämpö tasaantuu kudoksissa nopeasti ja kohteen ja anturin liikkeet nopeuttavat tätä. Ultraäänitutkimusta pidetään riskittömänä toimenpiteenä ja sitä käytetään yleisesti sikiötutkimuksiin.


title: Ultraäänilaite

text: Doppler ultraäänilaitteella voidaan havaita kohteen osien liikkuminen anturista poispäin tai kohti. Nämä voidaan esittää kuvaruudulla eri väreillä. Doppler ultraäänilaitetta käytetään eniten verisuonten ja veren virtauksen tutkimiseen. Yleinen kohde ovat sydämen läpät ja niiden viat. Vuotava läppä aiheuttaa epänormaaleja pyörteitä ja ne nähdään toistuvina, värillisinä purskahduksina.


title: Ultraäänilaite

text: Eläinlääketieteelliset ultraäänitutkimukset alkoivat tiineystarkastuksina. Varhainen tiineyden toteaminen on rahanarvoista tietoa. Suureläimillä tutkiminen tehdään peräsuolitutkimuksena, pieneläimillä ihon läpi geelin avulla. Pieneläinten tutkiminen muistuttaa ihmisten tutkimista, yleisiä kohteita ovat tiineyden lisäksi sydän, maksa ja virtsatiet.


title: Wink (yhtye)

text: Wink oli suosittu japanilainen tyttöduo 1980- ja 1990-lukujen vaihteessa. Sen muodostivat Sachiko Suzuki (s. 22. helmikuuta 1969) ja Shōko Aida (s. 23. helmikuuta 1970). Yhtye esitti j-popia tekemällä covereita länsimaisista hittikappaleista. Ensimmäinen single julkaistiin 27. huhtikuuta 1988 ja viimeiseksi jäänyt julkaisu tapahtui 31. maaliskuuta 1996. Tämän jälkeen yhtye hajosi.


title: Wink (yhtye)

text: Yhtyeen jäsenet olivat osallistuneet 1987 kauneuskilpailuun josta heidät oli keksitty musiikkibisnekseen. Seuraavana vuonna heistä muodostettiin yhtye jonka ensimmäinen single oli cover-versio vanhasta The Rubettesin hitistä "Sugar Baby Love". Useimmat Winkin kappaleet perustuivat länsimaisiin hitteihin sanoitettuna uudelleen japaniksi. Winkin tyyliin kuului lähes ilmeetön ja hymytön esiintyminen yhdistettynä yksinkertaisiin käsiliikkeisiin ja askeleenvaihtoihin. Useimmiten he esiintyivät lolita-tyyppisissä asuissa.


title: Wink (yhtye)

text: Heti 1990-luvulle tultaessa kiinnostus yhtyettä kohtaan alkoi nopeasti laskea. Yhtye yritti uutta nousua tuolloin suosiotaan kasvattaneen eurodancen avulla. He julkaisivat eurodance-tyylisen kappaleen "Jive Into The Night", mutta se floppasi pahasti. Seuraava single "Angel Love Story" menestyi hieman paremmin mutta kaupallinen menestys jäi saavuttamatta. Tämän tosiseikan myötä yhtye hajosi vuonna 1996.


title: Wink (yhtye)

text: Tämän jälkeen yhtyeen jäsenet ovat tehneet uraa TV-kasvoina kumpikin tahollaan ja erilaisia julkaisuja entisten Morning Musumen jäsenten kanssa.


title: Kriketin SM-sarja 2004

text: Yksitoista joukkuetta osallistui Kriketin SM-sarjaan kaudella 2004. Joukkueet jaettiin kahteen ryhmään tason mukaan siten, että parhaat pelasivat A-ryhmässä ja heikommat B-ryhmässä. Kaikki A.ryhmän joukkueet, sekä 3 parasta B-ryhmästä selvisi pudotuspeleihin. Osa B-ryhmän otteluista pelattiin 2 vuoroparin (innings) mittaisina.


title: Ystävänpäivä (elokuva)

text: Ystävänpäivä (Valentine’s Day) on 12. helmikuuta 2010 ensi-iltansa saanut yhdysvaltalainen romanttinen komedia. Garry Marshallin ohjaaman elokuvan rooleissa on paljon tunnettuja näyttelijöitä.


title: Ystävänpäivä (elokuva)

text: Ystävänpäivä on romanttinen tarina kaupunkilaisista, joiden elämänpolut risteävät yhden ystävänpäivän aikana Los Angelesissa.


title: Ystävänpäivä (elokuva)

text: Lomaileva upseeri nimeltä Kate (Julia Roberts) on matkustamalla kentikoneella Irakista Los Angelesiin, jolloin hän tapaa Holdenin (Bradley Cooper), homomiehen, jonka kumppani on jalkapallopelaaja (Eric Dane). Kukkakaupan omistaja Reed (Ashton Kutcher) kosii tyttöystäväänsä nimeltä Morley (Jessica Alba) samaan aikaan kun Julialla (Jennifer Garner) on poikaystävä nimeltä Harrison (Patrick Dempsey), jonka huomataankin olevan naimisissa.


title: Ystävänpäivä (elokuva)

text: Assistentti nimeltä Liz (Anne Hathaway) työskentelee kaupungin isoimmassa lahjakkuusvirastossa ja tapailee postinkäsittelypalvelussa työskentelevää assistenttia nimeltä Jason (Topher Grace). Hän toimii salaisesti puhelintyttönä. Katen äiti Estelle (Shirley MacLaine) on onnellinen eläkeläinen, jonka täytyy kertoa kaukaisesta seurustelusuhteesta aviomiehellensä nimeltä Edgar (Hector Elizondo). Heidän tyttärenpoikansa lapsenvahti (Emma Roberts) aikoo harrastaa seksiä poikaystävänsä kanssa, joka on samassa lukiossa kuin hän. Willy (Taylor Lautner) ja Felicia (Taylor Swift) ovat urheilullisia teini-ikäisiä, jotka ovat syvästi rakastuneita.


title: Ystävänpäivä (elokuva)

text:
Samaan aikaan tiedottaja nimeltä Kara (Jessica Biel) on nähtävimminkin yksin ilman ketään, töissä ystävänpäivänä. Hän tapaa urheilu-uutisjuontajan (Jamie Foxx), johon hän rakastuu.
"Valentine's Day" on virallinen soundtrack kyseiselle elokuvalle. Säveltäjänä toimi John Debney. Soundtrack julkaistiin 9. helmikuuta 2010.


title: Ystävänpäivä (elokuva)

text: Nyt-liitteessä neljä kriitikkoa antoi elokuvalle pistekeskiarvon 1,5.


title: Jakub Voráček

text: Jakub Voráček (s. 15. elokuuta 1989 Kladno, Tšekkoslovakia) on tšekkiläinen jääkiekkoilija, joka siirtyi kesällä 2011 Philadelphia Flyersiin. Hän on voittanut urallaan maailmanmestaruuden.


title: Jakub Voráček

text: Voráček pelasi ensimmäiset miesten ottelunsa Tšekin Extraligassa, kun hän edusti HC Kladnoa yhden ottelun verran kaudella 2005–2006. Vuodet 2006–2008 Voráček pelasi QMJHL:n Halifax Mooseheadsissa. Ensimmäisellä QMJHL-kaudellaan 2006–2007 Voráček teki tulokkaista eniten pisteitä, valittiin vuoden tulokkaaksi ja tulokkaiden tähdistökentälliseen. Columbus Blue Jackets varasi hänet NHL:ään varaustilaisuuden seitsemäntenä pelaajana. Varaustilaisuus järjestettiin Blue Jacketsin kotihallissa, Nationwide Arenalla. Toisella kaudella 2007–2008 hän teki 101 pistettä ja valittiin sarjan toiseen tähdistökentälliseen.


title: Jakub Voráček

text: Voráček siirtyi Blue Jacketsin NHL-joukkueeseen kaudeksi 2008–2009 ja teki tulokaskaudellaan tehot 9+29=38 80 ottelussaan. Jäähyminuutteja hän keräsi 44. Toisella kaudellaan Voráček teki 50 pistettä ja kolmannella kaudellaan 46 pistettä. Kolmen Blue Jackets -kautensa aikana Voráček oli sivussa vain viidestä ottelusta. Kesällä 2011 Philadelphia Flyers hankki hänet ja kaksi varausvuoroa vaihdossa Jeff Carteriin.


title: Jakub Voráček

text: Voráček on edustanut Tšekkiä alle 18-vuotiaiden MM-kilpailuissa vuosina 2006 ja 2007 sekä alle 20-vuotiaiden MM-kilpailuissa vuosina 2007 ja 2008. Vuonna 2006 hän voitti alle 18-vuotiaiden MM-pronssia.


title: Jakub Voráček

text: Ensimmäisen aikuisten arvoturnauksen Voráček pelasi Saksassa 2010. Tšekki voitti turnauksessa maailmanmestaruuden. Voráček edusti uudelleen maataan MM-kisoissa 2011, jolloin Tšekki voitti pronssia.


title: M. Bison

text: M. Bison on japanilaisen pelitalon Capcomin "Street Fighter" -pelisarjassa esiintyvä kuvitteellinen hahmo, jonka hahmosuunnittelun teki Akira "Akiman" Yasura. Sarjan kotimaassa Japanissa hahmo tunnetaan nimellä Vega (). Hahmon ensiesiintyminen oli vuonna 1991 ilmestyneessä "Street Fighter II – The World Warriorissa". M. Bison on 182 senttimetriä pitkä ja painaa 80 kg.


title: M. Bison

text: M. Bisonin ensiesiintyminen oli vuonna 1991 ilmestyneessä "Street Fighter II":n ensimmäisessä versiossa, "Street Fighter II – The World Warriorissa". Bison esiteltiin pelin loppuvastuksena, joka hallitsee Psycho Poweriksi (, "psykovoima") kutsuttua pahaa energiaa ja on militaristisen rikollisjärjestön Shadaloon (, eräissä käännöksissä "Shadowloo" tai "Shadowlaw") diktaattorimainen johtaja. Hahmon ulkomuoto perustui Hiroshi Aramatan kirjoittaman romaanisarjan "Teito Monogatarin" pääkonnaan Yasunori Katōon.


title: M. Bison

text: Bisonin alkuperäinen nimi Japanissa on Vega, mutta Capcom USA päätti uudelleennimetä hahmon "Street Fighter II":n Yhdysvaltain-julkaisussa. "Street Fighter II":ssa pelaajahahmon piti päihittää Vegan kätyrit, thaimaalaisen muay thain mestarin Sagatin, narsistisen espanjalaisen salamurhaajan Balrogin ja yhdysvaltalaisen nyrkkeilijän Mike Bisonin, joista jälkimmäisin oli karikatyyri 1980-luvun loppupuoliskon nyrkkeilyn raskaansarjan kiistattomasta mestarista Mike Tysonista. Capcom halusi estää syytökset oikeudenloukkaudesta Mike Tysonin nimen luvattomalla käytöllä ja vaihtoi pelin kolmen loppuvastuksen nimet: Vegasta tuli M. Bison, Balrogista tuli Vega ja M. Bisonista tuli Balrog. "Street Fighter Alpha 3":n dialogeissa Bison esiintyy toisinaan koko nimellä "Master Bison".


title: M. Bison

text: Shadaloon "neljästä taivaallisesta kuninkaasta" () tuli pelattavia hahmoja "Street Fighter II":n toisessa versiossa, "Street Fighter II' – Champion Editionissa". Bison pysyi "Street Fighter II":n loppuvastuksena, kunnes vuonna 1994 ilmestyneessä "Super Street Fighter II Turbossa" tiettyjen pelivaatimusten suorittamisella uusi hahmo Akuma ilmestyy loppuotteluun tappaen Bisonin ja haastaen pelaajahahmon lopputaisteluun.


title: M. Bison

text: "Street Fighter Alpha" -sarjassa M. Bison on perustanut maailmanvaltaa tavoittelevan rikollisjärjestön Shadaloon. "Street Fighter Alpha 2":ssa Interpolin tarkastaja Chun-Lin tutkimukset johdattavat hänet Bisonin perään, mutta Bison päihittää hänet ja paljastaa tappaneen Chun-Lin isän menneisyydessä. Bison kohtaa myös toisen naisen, italialaisen ennustajattaren Rosen, jonka hallitsema Soul Power on Bisonin Psycho Powerin vastavoima. Psychon Power hallitsemiseksi Bisonin oli luovuttava inhimillisyydestään ja Rose on tosiasiassa Bisonin sielun hyvän puoliskon ruumiillistuma.


title: M. Bison

text: "Street Fighter Alpha 3":ssa Psycho Power alkaa saavuttaa Bisonin kehon rajallisia voimavaroja, joten Bison päättää siirtävänsä tietoisuutensa Shadaloon aivopestyyn salamurhaajaan Cammyyn, joka on luotu ihmiskloonauksella Bisonin DNA:n pohjalta. Cammy kuitenkin murtaa aivopesun vaikutukset ja saavuttaa itsetietoisuuden, mutta hän kokee muistinmenetyksen ja Bisonin kätyri Vega lähettää hänet Yhdistyneen kuningaskunnan tiedustelupalvelun haltuun. Bison alkaa pakkomieleisesti suunnitella tietoisuutensa siirtämistä kätyrinsä Sagatin henkilökohtaiseen vastustajaan Ryuhun. Hän kidnappaa Ryun, aivopesee hänet orjakseen ja järjestää kaksintaistelun Ryun ja Sagatin välille. Sagat kuitenkin oivaltaa tehneen virheen liittymällä Shadaloohon ja onnistuu murtamaan Ryun aivopesun vaikutukset puheellaan. Ryun aivopesun murtuminen, Sagatin petos ja Bisonin ottelu Ryun ystäviä Ken Mastersia ja Sakura Kasuganoa vastaan johtavat Bisonin suunnitelman epäonnistumiseen. Chun-Li ja Yhdysvaltain ilmavoimien upseerit Charlie ja Guile löytävät Bisonin päämajan ja asentavat pommeja Shadaloon kehittämään Psycho Drive -laitteeseen. Bison ilmestyy paikalle estämään heidät, mutta Charlie uhraa henkensä pelastaakseen ystävänsä. Bisonin uskotaan menehtyneen Charlien kanssa tukikohdan räjähdyksessä, mutta fyysisen olomuotonsa menetyksen myötä Bison siirtää tietoisuutensa väliaikaisesti Roseen. Shadaloon tiedemiehet luovat Bisonille uuden kehon, mutta se ei pysty hallitsemaan Psycho Powerin täyttä voimaa toisin kuin hänen alkuperäinen kehonsa.


title: M. Bison

text: "Super Street Fighter II Turbossa" Bison järjestää toisen World Warrior -turnauksen saadakseen koston henkilöille, jotka olivat vastuussa hänen suunnitelmansa epäonnistumisesta ja Psycho Driven tuhosta. Turnauksen aikana Bison paljastaa Cammylle tämän menneisyyden ja luovuttaa Thunder Hawkin intiaaniheimon kotimannut, jotka hän ryöväsi heimolta vuosia sitten. Guile kohtaa viimein Bisonin ja voittaa hänet kaksintaistelussa, mutta hän luopuu aikeista kostaa Charlien kuolema tappamalla Bisonin ja säästää tämän hengen. Bison kohtaa Akuman, joka mittelön päätteeksi surmaa Bisonin tappotekniikalla Shun Goku Satsulla. Bisonin kuolema johtaa Shadaloon romahdukseen.


title: M. Bison

text: "Street Fighter IV":ssä Bisonin kuitenkin onnistuu siirtää tietoisuutensa uuteen kehoon. Shadaloon valvonnassa toimivassa asevalmistajassa S.I.N.:ssä vallan on kaapannut Bisonin kätyriksi rakennettu androidi Seth, joka järjestää seuraavan World Warrior -turnauksen. Monien muiden turnaukseen osallistuneiden henkilöiden tavoin Bison päätyy lopulta S.I.N.:ssä salaiseen päämajaan. "Super Street Fighter IV":ssa Sethin kätyri Juri Han paljastaa houkutelleen Bisonin ja Sethin valtataisteluun kaapatakseen vallan S.I.N.:ssä. Bison kohtaa Jurin ja heidän vihjataan päätyvän kaksintaisteluun, mutta ottelun lopputulos epäselvä. Bison kohtaa myös Rosen ja jättää hänet tajuttomaksi. Bisonin viedessä Rosen VTOL-lentokoneeseen Guy ilmestyy estämään tämän suunnitelmat. Guy elvyttää Rosen ja Bison on kadonnut tapahtumapaikalta. Bisonin kohtalo "Super Street Fighter IV":n jälkeen on epäselvä, mutta hän ei esiinny pelin tapahtumien jälkeen sijoittuvassa "Street Fighter III":ssa ja loppuvastuksen paikan on ottanut Illuminatin johtaja Gill. "Street Fighter III 3rd Strikessa" Chun-Lin ja Urienin välisessä keskustelussa esiintyy kuitenkin viittaus siihen, että Shadaloo on tuhottu.


title: M. Bison

text: Vuonna 2008 Bison pääsi neljännelle sijalle IGN:n luettelossa 25 parhaimmasta "Street Fighter" -sarjan hahmosta. Samana vuonna GameDailyn luettelossa 20 parhaimmasta "Street Fighter" -hahmosta Bison sijoittui viidennelle sijalle. GameDaily kutsui Bisonia "yhdeksi katalimmista ja voimakkaimista loppuvastuksista videopeleissä." GameSpot laittoi Bisonin viidennelle sijalle kymmenen parhaimman videopelien konnan luettelossa. GameSpot kuitenkin esitti kritiikkiä Bisonin esiintymisestä ja Raúl Julián roolisuorituksesta vuoden 1994 toimintaelokuvassa "Street Fighterissa".


title: Barry Wilmore

text: Barry Eugene "Butch" Wilmore (s. 29. joulukuuta 1962) on yhdysvaltalainen koelentäjä ja NASAn astronautti.


title: Barry Wilmore

text: Wilmore kasvoi Mount Julietissa. Hän on naimisissa Deanna Wilmoren kanssa.


title: Barry Wilmore

text: Wilmore suoritti sähkötekniikan alemman ja ylemmän korkeakoulututkinnon Tennessee Technological Universityssä.


title: Barry Wilmore

text: Wilmore on lentänyt A-7E ja F/A-18 lentokoneilla. Hän toimii komentajana Yhdysvaltain laivastossa ja on työskennellyt neljällä yhdysvaltalaisella lentotukialuksella. Wilmore on osallistunut lentäjänä Bosnian valvontalentoihin sekä Persianlahden sotaan ja Irakin sotaan. Wilmorella on yli 5 900 lentotuntia ja 663 menestyksekästä lentotukialukselle laskeutumista.


title: Barry Wilmore

text: Wilmore on työskennellyt avaruussukkulan työntöjärjestelmien johdossa ja laukaisumiehistön jäsenenä. Wilmore osallistui 16. marraskuuta 2009 laukaistulle avaruussukkulalennolle STS-129 pilottina.


title: Rock Cadillac

text: Rock Cadillac on suomalainen rockyhtye, joka perustettiin 1974 Vaajakoskella. Ensimmäiseen kokoonpanoon kuuluivat Tapani Häkkinen (basso ja laulu), Jussi Ikonen (rummut) sekä Jouko Mäenpää (kitarat ja laulu). Rock Cadillac on levyttänyt kaksi LP-levyä ja kaksi singleä.


title: Rock Cadillac

text:
Rock Cadillacin ensimmäinen LP "Fly" (Fonovox Records, DCLP 127) julkaistiin 1977. Levy koostuu useasta rock-klassikosta, kuten muun muassa "Great Balls Of Fire" ja "Somebody Help Me", joita bändi sovitti omalle soundilleen. Levyllä on myös yksi yhtyeen oma kappale – Tapani Häkkisen säveltämä ja Bobby Boulterin sanoittama "Lady". "Fly" äänitettiin Microvox Studiolla Lahdessa. LP oli levy-yhtiölle myyntimenestys ja levyn markkinoinnissa käytettiin ajalle harvinaista tv-mainontaa, joka näkyi nopeasti levymyynnissä ja keikkojen määrässä.
Levyn kannet on suunnitellut Tapani Häkkinen, joka on myös maalannut Rock Cadillac taustakankaan. Rock Cadillacin keikka on mukana kohtauksena Mikko Niskasen elokuvassa "Syksyllä kaikki on toisin".


title: Rock Cadillac

text: Yhtye lyhensi nimensä "Cadillaciksi" ennen toista julkaisuaan, joka oli 1978 ilmestynyt single "Sweat Brains" (Fonovox Records Titan, TTS 002). Yhtyeen kokoonpano kasvoi yhdellä jäsenellä, kun mukaan tuli Jarmo Hokkanen (kitara). Jussi Ikonen esiintyi myös laulajana ja otti näkyvän roolin esiintymisissä. Rumpuihin biiseissä tuli yhtyeen roudari Pertti Leppälä, joka on myös kuvattuna singlen kanteen.


title: Rock Cadillac

text:
Samana vuonna julkaistiin myös Cadillacin seuraava LP, "Sweat´Shit" (Fonovox Records, TTLP 510). Albumi koostui lähes täysin Häkkisen, Ikosen ja Mäenpään omista kappaleista, mukana oli vain yksi vierailija. LP äänitettiin Finnvoxin studiossa.
Cadillac esiintyi myös Yle TV2:n Iltatähti-ohjelmassa ja The Runaways -yhtyeen Suomen kiertuella Seinäjoen raviradalla.


title: Rock Cadillac

text: Cadillac hajosi syksyllä 1978 Häkkisen, Ikosen ja Mäenpään voimakkaisiin musiikillisiin erimielisyyksiin. Rumpali Jussi Ikonen ja basisti Tapani Häkkinen liittyivät Dave Taylors 88-yhtyeeseen ja Jouko Mäenpään uusi yhtye oli Torstai 6.12.1917, jonka löytäjänä ja tuottajana oli Richard Stanley.


title: Rock Cadillac

text:
Rock Cadillac kutsuttiin pääesiintyjäksi Rönnin Eräjärven konserttilavalle 04.08.2001. Tapahtumaa organisoinut Jammi Humalamäki etsi yhtyeen konsertoimaan Rönnille. Rock Cadillac esiintyi lähes alkuperäisessä trio-kokoonpanossa: Jouko Mäenpää (kitara ja laulu), Jussi Ikonen (rummut) ja YUP:ssa vaikuttanut Valtteri Tynkkynen, joka tuli alkuperäisen basistin Tapani Häkkinen tilalle.Various Artists; THE BLACK LEAGUE, HAVANA BLACK, GREEDY PIG, FREE RIDE, AIKKA HAKALA
JACKRABBIT, LOS BASTARDOS FINLANDESES, MELROSE, THE MILESTONES,
PEER GYNT, GANGSTER OF LOVE, ROCK CADILLAC, SCREAMIN NIGHTHOGS.


title: Marttilan vaakuna

text: Marttilan vaakuna on Marttilan kunnan tunnus, joka on saanut aiheensa pitäjän vanhan kirkon suojeluspyhimyksestä Pyhästä Martista, jonka mukaan koko pitäjää alettiin myöhemmin kutsua Pyhän Martin pitäjäksi eli Marttilaksi. Itse kuva-aihe on peräisin kirkon vanhasta kirkonkellosta.


title: Marttilan vaakuna

text: Vaakunan selitys kuuluu ”punaisessa, vihreätyviöisessä kilvessä ratsastava, viittaansa leikkaava Pyhä Martti, jonka alapuolella istuva kerjäläinen; kaikki kultaa”. Vaakunan on suunnitellut Ahti Hammar, ja Marttilan kunnanvaltuusto hyväksyi sen 1. joulukuuta 1955. Sisäasiainministeriö vahvisti vaakunan käyttöön 17. heinäkuuta 1956.


title: Marttilan vaakuna

text: Marttilan kunnantalon edustalla on pystytettynä Arto Ali-Eskolan Marttilan vaakunaan perustuva veistos.


title: Khoren Gevor

text: Khoren Gevorjan (s. 16. maaliskuuta 1979, Vagharšapat) on saksanarmenialainen uransa lopettanut ammattilaisnyrkkeilijä ja entinen keskisarjan Euroopan mestari.


title: Khoren Gevor

text: Vasenkätinen Gevor aloitti nyrkkeiluransa Armeniassa 12-vuotiaana. Amatööriurallaan hän otteli 75 ottelua, joissa saavutti 72 voittoa. Armenian mestaruuden hän voitti kuudesti. Ammattilaiseksi Gevor ryhtyi 20-vuotiaana päästyään hampurilaisen Universum-ammattilaistallin leipiin. Hänen valmentajanaan toimi Fritz Sdunek.


title: Khoren Gevor

text: Vuonna 2002 Gevor pääsi kaksi kertaa iskemään ylemmän välisarjan avoimesta Saksa mestaruudesta tšekinmaalaista Lukáš Konecnya vastaan, mutta hävisi molemmilla kerroilla, ensimmäisellä kerralla silmäkulman aukeamisen seurauksena päiden yhteen kolahtamisen johdosta oltuaan pistekorteissa tappiolla, ja toisen kerran teknisellä tyrmäystuomiolla niin ikään auenneen silmäkulman takia.


title: Khoren Gevor

text: Noustuaan painoluokkaa ylemmäs keskisarjaan ja oteltuaan lukuisia otteluita vailla tappiota kahden vuoden ajan pääsi Gevor ottelemaan Gustavo Magallanesia vastaan avoimena olleesta IBF- ja WBO-liittojen intercontinental-tittelistä. Joulukuussa 2005 käyty ottelu päättyi Gevorin voittoon teknisellä tyrmäyksellä kahdeksannessa erässä. Hän puolusti titteleitään Sergei Homitskia vastaan voitolla kaikin tuomariäänin.


title: Khoren Gevor

text: Vuoden 2007 elokuussa Gevor pääsi MM-otteluun, kun hän kohtasi IBF-liiton mestaruusottelussa maanmiehensä, hallitsevan mestarin Arthur Abrahamin. Berliinin Max Schmeling Hallessa käyty ottelu päättyi tyrmäystappioon Abrahamin vasemman koukun seurauksena yhdennessätoista erässä.


title: Khoren Gevor

text: Seuraavan kerran Gover pääsi titteliotteluun, kun hän kohtasi entisen tittelinhaltijan Amin Asikaisen avoimena olleesta Euroopan mestaruudesta. Gevor hallitsi ottelua, joka lopulta päättyi Asikaisen kulman luovutukseen seitsemännessä erässä.


title: Khoren Gevor

text: 11. heinäkuuta 2009 Gevor haastoi WBA-liiton maailmanmestaruusottelussa Felix Sturmin. Nürburgringilla käyty ottelu tuomittiin hallitsevan mestarin Sturmin voitoksi kaikin tuomariäänin.


title: Frankie Jonas

text: Franklin Nathaniel "Frankie" Jonas (s. 28. syyskuuta 2000) on yhdysvaltalainen näyttelijä, jolla on toistuva rooli Disney Channelin tilannekomediassa "Jonas".


title: Frankie Jonas

text: Frankie laulaa dueton Noah Cyrusin kanssa elokuvassa "Ponyo rantakalliolla", jossa hän myös esitti Sosukea.


title: Frankie Jonas

text: Hänen veljiään ovat Jonas Brothers -yhtyeen Joe, Kevin ja Nick Jonas.


title: Eric Millegan

text: Eric Millegan (s. 25. elokuuta 1974 Hackettstown, New Jersey, Yhdysvallat) on yhdysvaltalainen näyttelijä, joka tunnetaan parhaiten roolistaan Zack Addyna tv-sarjassa "Bones".


title: Eric Millegan

text: Millegan syntyi Hackettstownissa New Jerseyssä ja kasvoi Springfieldissä Oregonissa. Hän opiskeli teatteria Michiganin yliopistossa. Valmistuttuaan Minnegan on esiintynyt useissa näytelmissä ja musikaaleissa, mm. "Jesus Christ Superstar" -musikaalissa Broadwayllä vuonna 2000.


title: Eric Millegan

text: Milleganilla oli vakituinen rooli rikossarjassa "Bones" sarjan kolmella ensimmäisellä kaudella. Tämän jälkeen hän on vieraillut sarjassa muutaman kerran. Hän on vieraillut myös mm. sarjassa "Kova laki: Rikollinen mieli".


title: Eric Millegan

text: Millegan sairastaa kaksisuuntaista mielialahäiriötä. Elokuussa 2009 hän julkaisi YouTubessa videon, jossa kertoi elämästään sairauden kanssa.


Toiset on luotuja kulkemaan – Kootut levytykset 1968–1986 on suomalaisen – näyttelijänä paremmin tunnetun – Ossi Ahlapuron toistaiseksi kattavin kokoelma-albumi. Sen julkaisi Rocket Records 20.1.2010.


title: Toiset on luotuja kulkemaan – Kootut levytykset 1968–1986

text: Kokoelma sisältää Ahlapuron levytyksiä vuosilta 1968–1986. Se on tuotettu yhteistyössä EMI Finlandin, Fineditin ja Warner Music Finlandin kanssa.


title: Täpläpallokala

text: Täpläpallokala ("Arothron meleagris") on pallokalalaji, jota tavataan indopasifisella merialueella.


title: Täpläpallokala

text: Täpläpallokala kasvaa luonnossa noin 50 cm pitkäksi. Niiden väri muuttuu eri elämänvaiheissa: Tummapohjaisessa värivaiheessa koko kalan pintaa peittävät valkoiset, melko suuret täplät, kullanruskealla pohjalla täplät ovat pienemmät ja keltaisessa vaiheessa täplät puuttuvat lähes kokonaan.


title: Täpläpallokala

text: Täpläpallokalat elävät korallien peittämillä alueilla kirkasvetisissä laguuneissa ja merenpuolisilla riutoilla. Ne syövät enimmäkseen korallien nuoria kärkiä, lisäksi myös sienieläimiä ja nilviäisiä, levää ja detritusta. Nitä pidetään myös meriakvaarioissa, mutta riutta-altaissa ne syövät mahdolliset paikallaan pysyvät selkärangattomat.


title: Kaino Oksanen

text: Kaino Wilhelmiina Oksanen (28. joulukuuta 1884 Tampere – 12. lokakuuta 1966 Jyväskylä) oli suomalainen poliitikko, opettaja ja meteorologi.


title: Kaino Oksanen

text: Oksanen valittiin kokoomuksen listoilta kansanedustajaksi vuonna 1927 Viipurin läänin läntisestä vaalipiiristä, ja hän toimi tässä virassa aina vuoteen 1939 asti. Oksanen ehti toimia eduskunnassa laki-, sivistys- ja tarkastusvaliokuntien sekä suuren valiokunnan jäsenenä. Hän oli myös presidentin valitsijamiehenä vuonna 1931. Oksasella oli luottamustehtäviä Akateemisten naisten liiton puheenjohtajana sekä Suomen naisyhdistyksen johtokunnassa.


title: Kaino Oksanen

text: Oksanen oli ensimmäinen suomalaisessa yliopistossa kasvatusopin saralla väitellyt nainen. Hän valmistui filosofian tohtoriksi vuonna 1919 väitöskirjallaan "Yhteiskasvatuksesta 1: Silmälläpitäen oppilaiden, etenkin naispuolisten, terveydellisiä oloja ja älyllisiä saavutuksia muutamissa Suomen kouluissa". Tätä ennen hän oli ehtinyt jo kirjoittaa oppikirjan "Meteorologian eli Sää-opin ja ilmatieteen opetuksesta". Oksanen työskenteli matematiikan ja fysiikan, sittemmin myös maantieteen opettajana Viipurin suomalaisessa yhteiskoulussa ja Helsingin uudessa yhteiskoulussa, Ilmatieteellisen keskuslaitoksen palveluksessa ja Helsingin suomalaisen jatko-opiston sielutieteen ja kasvatusopin opettajana.


title: Kaino Oksanen

text: Oksasen isä oli kappalainen Oskar Vilhelm Oksanen ja äiti Wilhelmiina Blom.


title: Kriketin SM-sarja 2003

text: Yksitoista joukkuetta osallistui Kriketin SM-sarjaan kaudella 2003.SKK 1 on vuoden 2003 Suomen Mestari


title: Friedrich Wieck

text: Johann Gottlob Friedrich Wieck () oli saksalainen pianonsoiton ja laulutaiteen opettaja, esseisti sekä pianokauppias. Hän oli pianisti-säveltäjä Clara Schumann-Wieckin isä sekä pianisti-säveltäjä-kapellimestari Robert Schumannin ja pianisti-kapellimestari Hans von Bülow'n opettaja. Wieckin kirjallinen pääteos on 1852 kirjoitettu ja 1853 julkaistu "Clavier und Gesang. Didaktisches und Polemisches" ("Kauniin soinnin jalo taide", suom. Tomi Mäkelä).


title: Friedrich Wieck

text: Friedrich Wieckin vanhemmat eivät olleet muusikkoja, ja pojan kiinnostus musiikkiin heräsi kodista riippumatta. Vuonna 1798 Friedrichin kauppiasisä antoi pojalleen periksi ja lähetti tämän Leipzigin Tuomaskouluun. Hän kuitenkin joutui sairauden vuoksi palaamaan kotiin kuuden viikon jälkeen. Ylioppilastutkintonsa jälkeen hän opiskeli Wittenbergissä teologiaa ja hänet vihittiin papiksi. Tuohon aikaan hänen ainoa musiikillinen koulutuksensa oli Johann Peter Milchmeyerilta saadut kuusi pianotuntia. Valmistuttuaan Wieck toimi kotiopettajana aatelisperheissä. Opettajana hän oli perehtynyt kasvatuspsykologian uusimpiin ajattelijoihin, kuten Jean-Jacques Rousseauhon ja Johann Pestalozziin, mikä vaikutti myöhemmin myös hänen piano-opetukseensa.


title: Friedrich Wieck

text: Wieck asettui Leipzigiin vuoteen 1815 mennessä ja perusti liikkeen ("Piano-Fabrik"), jossa hän myi, vuokrasi, viritti ja korjasi pianoja sekä myi muun muassa nuotteja ja musiikkikirjoja. 1816 hän meni naimisiin Marianne Tromlitzin (1797–1872) kanssa. Heidän tyttärensä Claran (1819–1896) ollessa seitsenvuotias pari erosi, ja Wieck meni uudelleen naimisiin. Clarasta tuli myöhemmin 1800-luvun jälkipuoliskon merkittävimpiä pianisteja. Friedrich Wieck huolehti itse Claran kasvatuksesta. Musiikkiopinnot olivat erittäin huolellisesti suunniteltuja, eikä ankara isä sallinut Claran tuhlata liikaa aikaansa lukemiseen. Toisessa avioliitossa syntynyt tytär Marie (1832–1916) taas toimi hovipianistina ja opetti myös pianonsoittoa ja laulua. Friedrich Wieck opetti vuoteen 1840 Leipzigissa ja myöhemmin Dresdenissä. Hänen salongissaan kävivät monet kaupungissa vierailevat muusikot, joihin kuului myös Frédéric Chopin ja nuori Richard Wagner. Wieck myös sävelsi, mutta hänen briljantit tanssinsa ja poloneesinsa eivät menestyneet.


title: Friedrich Wieck

text: Wieck yritti viimeiseen saakka estää Claran ja Robert Schumannin avioliiton, koska piti nuorta säveltäjää liian epävakaana luonteena. Hänen arvionsa osoittautui oikeaksi, koska Schumann kuoli lopulta mielisairaalassa.


title: Friedrich Wieck

text: Wieck oli konservatiivi, jolle hyvä maku, tarkka korva ja rakkaus kauniiseen musiikkiin oli olennaista. Hän ei hyväksynyt radikaalia "tulevaisuuden taidetta" mutta oli kuitenkin kiinnostunut Frédéric Chopinin ja tulevan vävynsä Schumannin uudistuksista. Hän arvosti varauksellisesti Wagneria mutta suhtautui kriittisesti mm. Franz Lisztiin. Mahdollisesti jotkin Schumannin kirjoittamina pidetyt arvostelut olivat itse asiassa Wieckin käsialaa. Mm. "Zukunftsmusik" (tulevaisuuden musiikki) muotikäsite näyttäisi olleen Wieckin keksintö, tai ainakin hän julkaisi varhaisimman sanaa käyttävän saksankielisen esseen vuonna 1853. Näkemystensä takia Wieckiä pidettiin 1800-luvun lopulla vanhentuneen taidekäsityksen edustajana, mutta nykyään häntä ymmärretään paremmin.


title: Friedrich Wieck

text: Adolf Kullak kirjoitti 1866, että Wieckin pääteos "Clavier und Gesang" on "yhdistelmä kritiikkiä, polemiikkia, satiiria, kaunokirjallisuutta ja dramatiikkaa". Teos ei ole varsinainen oppikirja vaan sarja eriluontoisia tekstejä, joihin kuuluu jopa pienoisnäytelmiä. Teoksen paatollisten rivien välistä löytyy taiteelleen omistautunut, kokenut käytännön muovaama pedagogi. Suomalainen musiikkitieteilijä Tomi Mäkelä on toimittanut (yhdessä kahden saksalaiskollegan kanssa) Friedrich Wieckin kootut teokset joissa on runsaasti aiemmin lähes tuntematonta aineistoa. Näiden tekstien valossa myös Friedrich Wieckin suhde tyttäreeseen Claraan ja tämän puolisoon Robert Schumanniin voidaan arvioidan uudelleen.


title: Spontaani järjestys

text: Spontaani järjestys tarkoittaa sitä, että järjestys emergoituu itsestään näennäisestä kaaoksesta; omaa etuaan tavoittelevat yksilöt synnyttävät monenlaista sosiaalista järjestystä yrittämättä tietoisesti luoda järjestystä.


title: Spontaani järjestys

text: Elämän evoluutio maapallolla, kieli, Wikipedia ja vapaa markkinatalous on esitetty spontaanin järjestyksen kautta kehittyneiksi järjestelmiksi. Ateistit ja naturalistit usein esittävät myös ekosysteemin ja maailmankaikkeuden spontaanin järjestyksen esimerkkeinä.


title: Spontaani järjestys

text: Spontaania järjestystä käytetään myös synonyyminä mille tahansa emergentille käyttäytymiselle, ei vain yksilöiden oman edun tavoittelun seurauksena syntyneelle.


title: Spontaani järjestys

text: Yksilöiden tietoisesti luomaa sosiaalista järjestystä kutsutaan organisaatioksi. Organisointi yleensä tehostaa toimintaa, esimerkiksi yrityksissä ja armeijoissa. Työnjako on esimerkki yhteiskunnallisesta organisoinnista.


title: Spontaani järjestys

text: Murray Rothbardin mukaan Zhuangzi (369 – n. 286 eaa.) esitti ensimmäisenä spontaanin järjestyksen idean, myöhemmin Pierre-Joseph Proudhon ja Friedrich Hayek. Taolainen Zhuangzi sanoi: "Hyvä järjestys seuraa itsestään, kun asioiden annetaan tapahtua vapaasti." Proudhon sanoi: "Anarkian käsite politiikassa on yhtä rationaalinen ja positiivinen kuin mikä tahansa muukin. Se tarkoittaa, että kun teolliset toiminnot otetaan pois poliittisesta toiminnasta, taloudellinen vuorovaikutus yksin tuottaa sosiaalisen järjestyksen." Proudhonin kanta oli, että vapaus on välttämätöntä spontaanin järjestyksen syntymiselle, sen sijaan että vapaus olisi spontaanin järjestyksen seuraus. Siksi hän sanoi, että vapaus "ei ole järjestyksen tytär vaan äiti".


title: Spontaani järjestys

text: Skotlantilaisen valistuksen ajattelijat esittivät ensimmäisinä vakavasti kehitellyn näkemyksen markkinoista spontaanina järjestyksenä ("ihmisen toiminnan tulos muttei minkään ihmisen suunnittelun", kuten Adam Ferguson ensimmäisenä muotoili).


title: Spontaani järjestys

text: Carl Menger, Ludwig von Mises ja Friedrich Hayek kehittivät käsitettä ja muodostivat siitä taloustieteen Itävaltalaisen koulukunnan sosiaalisen ja taloudellisen ajattelunsa kulmakiven.


title: Spontaani järjestys

text: Monet klassiset liberaalit kuten Hayek ovat todenneet markkinatalouksien olevan spontaanin järjestyksen luomus, "tehokkaampi yhteiskunnallisten voimavarojen kohdentaja kuin mihin mikään suunnittelu yltäisi." Suunnittelun käyttämä tilastodata ei voi sisältää kaikkea sitä tietoa, mitä yksittäisillä ihmisillä ja yrityksillä on heidän omasta tilanteestaan markkinoilla kunkin tapahtuman yksityiskohdissa. Hinta välittää markkinoilla toimijoille enemmän informaatiota kuin kukaan heistä voisi yksin hankkia.


Perinnöllinen ei-polypoottinen paksusuolisyöpä (HNPCC) eli Lynchin oireyhtymä on autosomissa dominantisti periytyvä sairaus, josta kärsivä sairastuu usein paksusuolen syöpään. Myös monien muiden syöpien riski on kasvanut. Sairaus aiheuttaa 2–7 % Yhdysvalloissa vuosittain todettavasta 160 000 suolisyövästä.


title: Perinnöllinen ei-polypoottinen paksusuolisyöpä

text: HNPCC-potilaan riski saada suolisyöpä elinaikanaan on 70–85 %. Syöpä puhkeaa tavanomaista varhaisemmin, keskimäärin 45-vuotiaana.


title: Skotlantilainen valistus

text: Skotlantilainen valistus oli 1700-luvun huomattavien älyllisten ja tieteellisten saavutusten jakso Skotlannissa ja osa laajempaa valistusliikettä. Vuonna 1750 skotit olivat Euroopan oppineimpien joukossa, lukutaitoisia oli arviolta 75 prosenttia väestöstä.


title: Skotlantilainen valistus

text: Valistusajan yleiseen tapaan skotlantilaisen valistuksen edustajat pitivät tärkeinä ihmisjärkeä ja sitä, että hylätään auktoriteetit, joita ei voi oikeuttaa järjellä. He suhtautuivat erityisen optimistisesti ihmisen kykyyn parantaa yhteiskuntaa ja luontoa järjen avulla. Myös empirismi ja käytännöllisyys sekä hyöty yksilölle ja yhteiskunnalle olivat skotlantilaisen valistuksen kulmakiviä.


title: Skotlantilainen valistus

text: Skottilaisen valistuksen saavutuksia syntyi monilla aloilla, joita olivat muun muassa filosofia, taloustiede, insinööritieteet, arkkitehtuuri, lääketiede, geologia, arkeologia, oikeustiede, maanviljely, kemia ja sosiologia. Huomattavia tuolloisia skottilaisia ajattelijoita olivat Francis Hutcheson, Alexander Campbell, David Hume, Adam Smith, Thomas Reid, Robert Burns, Adam Ferguson, John Playfair, Joseph Black ja James Hutton.


title: Skotlantilainen valistus

text: Vaikutukset olivat huomattavia sekä Euroopassa että Anglo-Amerikassa, jonka tekninen ja sosiaalinen kehitys oli pitkälti skotlantilais-amerikkalaisten ansiota.


title: Skotlantilainen valistus

text: Englannin ja Skotlannin kuningaskunnat yhdistyivät vuonna 1707 Ison-Britannian kuningaskunnaksi. Tämä avasi skoteille Englannin siirtomaakaupan, ja he ottivatkin siitä nopeasti haltuunsa valtaosan. Vaurastuminen tuki sivistystä, ja sen ansiosta skotlantilaiset oppineet alkoivat vaikuttaa entistä useammin Skotlannissa Manner-Euroopan sijaan.


title: Skotlantilainen valistus

text: John Knoxin johtama tiukka uskonpuhdistus oli nostanut valtaan presbyteriaanisen kirkon. Sen kalvinismi korosti säästeliäisyyttä, ahkeruutta ja yritteliäisyyttä. Raamatun opiskelun painottaminen sai kirkon parantamaan koululaitosta ja teki lukutaidon yleisemmäksi kuin muualla Euroopassa.


title: Skotlantilainen valistus

text: Ylämaat olivat klaanien hallitsemaa aluetta, mutta Alamaat urbaania ja edistyksellistä: Glasgow, Edinburgh ja Aberdeen yliopistoineen.


title: Skotlantilainen valistus

text: Ranskalainen valistusfilosofi Voltaire sanoi: ”Haemme Skotlannista kaikki sivistyksemme aatteet”.


title: Skotlantilainen valistus

text: Skotlantilaisen valistuksen ensimmäinen suuri filosofi oli Glasgow’n yliopiston filosofian professori (1729-1746) Francis Hutcheson. Hän muun muassa muotoili utilitarismin ja konsekventialismin perustan, moraalifilosofisen ajatuksen siitä, että hyvää on se, mikä tuottaa ”suurimman onnellisuuden suurimmalle joukolle”.


title: Skotlantilainen valistus

text: David Hume oli kehittämässä tieteellistä menetelmää (tiedon luonne, todisteet, kokemus ja kausaatio) sekä eräitä moderneja asenteita tieteen ja uskonnon suhteesta. ”Hän uskoi kokeelliseen menetelmään ja vihasi taikauskoa.” Tosin useimmista valistusajattelijoista poiketen Hume oli pessimisti.


title: Skotlantilainen valistus

text: Adam Smith kirjoitti ensimmäisenä modernin taloustieteen kirjana pidetyn "Kansojen varallisuuden". Kirjalla oli pian huomattava vaikutus Britannian ja Yhdysvaltojen talouspolitiikkaan sekä yhä koko maailmaan.


title: Skotlantilainen valistus

text: Skottilainen valistus tuotti myös tieteen ihmisestä.


title: Skotlantilainen valistus

text: Muita tunnettuja olivat mm. lääkäri ja kemisti William Cullen, juristi ja agronomi James Anderson, fyysikko ja kemisti Joseph Black ja ensimmäinen moderni geologi James Hutton.


title: Skotlantilainen valistus

text: Skottilaisen valistuksen katsotaan usein päättyneen 1700-luvun lopussa, mutta vielä ainakin 1800–1850 skotlantilaisen tieteen vaikutus oli huomattava (James Hutton, James Watt, William Murdoch, James Clerk Maxwell, lordi Kelvin ja Sir Walter Scott).


title: Skotlantilainen valistus

text: Useimmat skottilaisen valistuksen keskeiset ajattelijat tunsivat toisensa ja olivat usein läheisiä ystäviä. ”Heitä innoittivat suunnaton uteliaisuus, optimismi inhimillisestä kehityksestä ja pettymys vanhoihin teologisiin riitoihin. Yhdessä he loivat kulttuurisen kulta-ajan.” Lisäksi seuraavat olivat tiiviissä vierailu- ja kirjeenvaihtoyhteydessä Edinburghin oppineisiin:


title: Skotlantilainen valistus

text: Toisin kuin Ranskan tai muiden maiden filosofien piirit, skottilaisen valistuksen edustajat eivät riidelleet vaan tukivat toisiaan, vaikka olivatkin usein tiukasti eri mieltä keskenään. ”Hutcheson, Hume, Smith, Ferguson ja Reid olivat kaikki laajalti tunnettuja mutteivät kukaan läheskään sellaisia kulttihahmoja kuin Hegel, Marx, Emerson, Wittgenstein, Sartre tai Foucault. -- olivat kuin Dickensin turiseva ja hyväntahtoinen Pickwick-kerho.”


title: Arthur Hunnicutt

text: Arthur Hunnicutt (17. helmikuuta 1910 – 26. syyskuuta 1979) oli yhdysvaltalainen näyttelijä, joka esiintyi teatterissa, televisiossa ja elokuvissa. Viimeksi mainittujen joukossa ovat "Kunnian miehet" (1955), "Pettämätön pistooli" (1957) ja "El Dorado" (1967). Esiintyminen elokuvassa "Korkean taivaan alla" (1952) toi Hunnicuttille parhaan miessivuosan Oscar-ehdokkuuden.


title: Arthur Hunnicutt

text: Hunnicutt oli lähtöisin Arkansasista ja kuoli kielisyöpään Kaliforniassa.


title: Talo (täsmennyssivu)

text: Talo voi tarkoittaa ainakin seuraavia asioita:


title: Randolph Bresnik

text: Randolph James "Komrade" Bresnik (s. 11. syyskuuta 1967) on yhdysvaltalainen hävittäjälentäjä ja NASAn astronautti.


title: Randolph Bresnik

text: Bresnik syntyi Fort Knoxissa, Kentuckyssa, mutta pitää Santa Monicaa Kaliforniassa kotikaupunkinaan. Hän on naimisissa newjerseyläisen Rebecca Burginin kanssa.


title: Randolph Bresnik

text: Bresnik valmistui Santa Monica High Schoolista Santa Monicassa, Kaliforniassa vuonna 1985. Hän suoritti alemman korkeakoulututkinnon matematiikassa The Citadel -sotilasoppilaitoksessa vuonna 1989 ja ylemmän korkeakoulututkinnon ilmailujärjestelmistä University of Tennessee-Knoxvillessa vuonna 2002.


title: Randolph Bresnik

text: Bresnik on Yhdysvaltain merijalkaväen lentäjä. Hän on lentänyt muun muassa F/A-18 Hornetilla. Hän valmistui laivaston koelentokoulusta (USNTPS) joulukuussa 1998 ja suoritti koelentoja F/A-18 Hornetilla ja toimi lennonopettajana. Hän lensi myös Irakin lentokieltovyöhykkeen valvontalentoja ja osallistui Irakin sodan taistelulentoihin.


title: Randolph Bresnik

text: Bresnik valittiin toukokuussa 2004 NASAn astronauttikoulutusryhmään 19. Bresnik suoritti koulutuksen helmikuussa 2006. Hän osallistui tehtäväspesialistina NASAn 16. marraskuuta 2009 laukaistulle avaruussukkulalennolle STS-129. Hän osallistui lennolla kahdelle avaruuskävelylle. Vuonna 2017 Bresnik on mukana Sojuz MS-05 -lennolla Retkikunnan 52 jäsenenä.


title: Baseballin SM-sarja 1998

text: Vuoden 1998 Baseballin SM-sarjan voitti Espoon Athletics. Muita joukkueita: Espoo Expos, Puumat, Matadors ja Icebreakers.


Suomen joukkue jääkiekon maailmanmestaruuskilpailuissa 2002 luetteloi Suomen joukkueen kokoonpanon vuoden 2002 Jääkiekon maailmanmestaruuskilpailuissa Ruotsissa.


title: James Iha

text: James Yoshinobu Iha (s. 26. maaliskuuta 1968 Chicago, Illinois, USA) on yhdysvaltalainen rockmuusikko, joka nousi kuuluisuuteen The Smashing Pumpkins -yhtyeen kitaristina. Smashing Pumpkinsien vuoden 2000 hajoamisen jälkeen Iha on soittanut sekä Tinted Windows -nimisessä yhtyeessä että saanut vakiojäsenen paikan A Perfect Circlesta. James Iha liittyi uudestaan The Smashing Pumpkinsiin vuonna 2018.